Isu Eagle High- Felda dibawa ke Prosiding Timbang Tara

KUALA LUMPUR: Isu berkaitan PT Eagle High Plantations TPK (Eagle High) dan Lembaga Kemajuan Tanah Persekutuan (Felda) telah dibawa ke Prosiding Timbang Tara di Pusat Timbang Tara Antarabangsa Singapura, menurut Menteri di Jabatan Perdana Menteri (Ekonomi), Datuk Seri Mustapa Mohamed.

Sehubungan itu, katanya beliau tidak dapat mengulas mengenai perkara itu, sebagai menghormati prosiding kes berkenaan.

Beliau berkata demikian dalam jawapan bertulis bagi menjawab pertanyaan daripada Tony Pua (DAP-Damansara) pada persidangan Dewan Rakyat semalam.

Beliau ingin tahu syarat utama pembelian saham Eagle High oleh FELDA yang bernilai AS$505 juta dan tindakan Felda untuk menuntut kembali pelaburan berkenaan melalui ‘put option’ yang dimaktubkan dalam perjanjian yang telah dimeterai.

Pada April tahun lalu, Felda telah mengemukakan notis untuk menjual balik 37 peratus pegangan dalam Eagle High kepada PT Rajawali Capital International.

Bagaimanapun, katanya, PT Rajawali Capital International mencabar penjualan balik itu. – Bernama

See author's posts


RUU Lompat Parti: Mandat rakyat dipelihara

SETELAH sekian lama memperjuangkan isu lompat parti, akhirnya Rang Undang-Undang (RUU) Perlembagaan (Pindaan) (No 3) berkaitan larangan Ahli Parlimen bertukar parti dibentang dan diluluskan di Dewan Rakyat baru-baru ini.

Terdapat 209 Ahli Parlimen menyokong RUU itu, manakala 11 tidak hadir.

Ahli Parlimen Simpang Renggam, Maszlee Malik berada di Dublin, Ireland, kerana lawatan kerja; Menteri Sumber Manusia, Datuk Seri M Saravanan (Tapah) di Indonesia; Wong Tack (Bentong) dan Teh Kok Lim (Taiping) yang menjalani kuarantin akibat Covid-19;  Ahli Parlimen Tambun, Datuk Seri Ahmad Faizal Azumu yang juga Menteri Belia dan Sukan berada di Birmingham, United Kingdom bagi menghadiri Sukan Komenwel 2022 manakala Datuk Che Abdullah Mat Nawi (Tumpat) di Makkah, Arab Saudi.

Ahli Parlimen Bukit Gantang dari Parti Pribumi Bersatu Malaysia (Bersatu) pula tidak hadir kerana memprotes dengan undang-undang itu, manakala Ahli Parlimen Marang Abdul Hadi Awang;  Ahli Parlimen Lahad Datu Mohamaddin Ketapi dan Ahli Parlimen Mas Gading Mordi Bimol, tidak hadir tanpa alasan yang dapat disahkan.

Yang pasti kesemua Ahli Parlimrn Gabungan Parti Sarawak (GPS) menyokong penuh RUU tersebut. Malah, sudah tentu rakyat Sarawak lebih berbangga dan bergembira kerana  usul itu dibentangkan oleh Ahli Parlimen dari Sarawak yang menjadi Menteri di Jabatan Perdana Menteri (Parlimen dan Undang-undang), Datuk Seri Wan Junaidi Tuanku Jaafar.

Prestasi dan pencapaian ini mendapat maklum balas yang baik dalam kalangan rakyat Malaysia dan ia mencipta sejarah negara setelah diluluskan.

Fenomena lompat parti di negara ini amat membimbangkan dan tidak sihat apabila tidak kurang 39 Ahli Parlimen melompat parti selepas pilihan raya umum ke-14 (PRU-14). Ia isyarat jelas bahawa amalan demokrasi negara kita tidak sihat dan membimbangkan.

Definisi dan amalan

Definisi melompat parti adalah berdasarkan tiga kriteria, iaitu wakil rakyat keluar parti untuk menyertai parti lain, keluar parti bagi menjadi Ahli Parlimen bebas serta bertindak menyokong pihak lawan sebelum dipecat parti sendiri.

Berdasarkan perbandingan dengan negara jiran di rantau Asia Tenggara, Malaysia boleh dianggap sebagai negara berdepan masalah paling ramai Ahli Parlimen lompat parti dan ini menunjukkan amalan demokrasi negara berada di landasan terburuk dengan Malaysia kini terletak pada titik terendah dalam aspek menyuburkan sistem demokrasi berparlimen.

Tidak pernah pula laporan Ahli Parlimen Indonesia lompat parti. Kalau di Singapura, hampir tiada isu wakil rakyat lompat parti.

Hal ini bermakna undang-undang Malaysia tidak tegas dengan amalan wakil rakyat keluar parti dianggap sebagai satu kebebasan berpersatuan yang termaktub dalam Perlembagaan Persekutuan.

Pelaksanaan Akta Anti Lompat Parti perlu dipandang serius semua pihak kerana secara praktikalnya, di negara ini pengundi lebih cenderung memilih parti yang bertanding dalam sesebuah pilihan raya berbanding calon diketengahkan.

Bagaimanapun di India, Romania, Brazil, Ukraine, Filipina dan New Zealand amalan ini wujud hingga menyebabkan kebimbangan dan sekurang-kurangnya tidak kurang 40 negara dunia telah mewujudkan Akta Anti Lompat Parti bagi membendung gejala buruk ini.

Daripada persepektif sejarah negara, ada negeri yang pernah tumbang akibat lompat parti. Ini pernah berlaku lompat parti  di Terengganu (1962), Sarawak (1966), Kelantan (1977), Sabah (1994, 2018, 2020), Perak, (2009, 2020), Kedah (2020), Melaka (2021).

Ini menyebabkan politik tidak stabil, mengikiskan kepercayaan rakyat, legitimasi kerajaan yang memerintah diragui, amalan tawar-menawar jawatan, kedudukan dan sebagainya yang merupakan amalan tidak sihat dalam demokrasi.

Kestabilan politik

RUU berkaitan larangan Ahli Parlimen bertukar parti bagaimanapun tetap mempunyai beberapa kebebasan dalam tindak tanduk politik. Misalnya, Ahli Parlimen masih bebas untuk menyokong parti lain ketika mengundi di Dewan Rakyat.

Tindakan ini tidak dianggap melompat parti asalkan masih kekal dalam parti asal mereka.

Akan tetapi, jika terdapat dalam perlembagaan parti melarang perbuatan menyokong parti lain itu, maka ini boleh megakibatkan Ahli Parlimrn terbabit ‘gugur secara automatik’ kerana telah melanggar peraturn parti.

Dengan kata lain, parti politik perlu tegas dan memastikan terdapat peraturan bagi mencegah ahli parti mereka menyokong mana-mana parti lain yang pada hemat parti bertentangan dengan prinsip parti yang diwakili Ahli Parlimen berkenaan.

Senario politik

Krisis yang paling besar lazimnya ialah penentuan undi di Dewan Rakyat melibatkan undi percaya untuk memberi undi menyokong atau sebaliknya terhadap Perdana Menteri. Jika berlakunya senario ini, parti amat dituntut kesetiaan mereka lebih-lebih lagi ini menentukan masa depan parti politik sendiri.

Sudah pasti ini memerlukan parti politik mengadakan undang-undang ketat dan jelas mengenainya  untuk mengenakan tindakan terhadap mana-mana ahli yang engkar terhadap perlembagaan parti.

Bermakna undang-undang lompat parti di peringkat persekutuan tidak memadai. Sebaliknya perlembagaan parti perlu jelas khususnya dalam menegaskan bahawa mana-mana Ahli Parlimen mereka yang membuat keputusan bertentangan dengan prinsip parti, maka akan dianggap bertukar parti dan perlu mengosongkan kerusinya.

Bagi penggunaan logo gabungan, atau logo parti lain untuk tujuan pilihan raya, ia tidak dianggap sebagai lompat parti asalnya dan masih kekal bersama parti asal.

Bagi Ahli Parlimen yang menang sebagai calon Bebas, beliau perlu kekal sebagai ahli Bebas di Dewan Rakyat dan tidak dibenarkan menyertai mana-mana parti politik. Sekiranya, yang menang sebagai wakil rakyat Bebas tetapi tiba-tiba menyertai parti, maka ini akan dianggap sebagai bertukar parti. Jika  ini berlaku, maka kedudukannya sebagai Ahli Dewan Rakyat akan bubar dan pilihan raya  kecil akan diadakan bagi mengisi kekosongan itu.

Keistimewaan

Terdapat situasi istimewa apabila berlakunya Parlimen tergantung, tidak ada mana-mana parti yang dapat membentuk kerajaan.  Situasi ini dikenali sebagai ‘hung parliament’. Apabila berlaku situasi ini selepas pilihan raya, maka dibenarkan perjanjian gabungan pasca pilihan raya (post-election coalition agreement) oleh mana-mana parti politik dan gabungan bagi membolehkan gabungan parti politik membentuk kerajaan.

Hal ini bermakna kes khas dan tidak akan menyebabkan mana-mana anggota parti politik atau parti gabungan sebagai bertukar parti. Situasi ini perlu diselesaikan dalam tempoh 60 hari daripada tarikh pemakluman oleh Yang Dipertua Dewan Rakyat.

RUU ini bukanlah yang paling sempurna atau terbaik. Namun untuk mencegah atau fasa awal RUU ini penting bagi mengelak lompat politik yang menunjukkan tidak hormat kepada mandat rakyat. Sudah tiba masanya, Ahli Parlimen perlu didisiplinkan dan bertanggungjawab dengan tindakan yang berasaskan kepentingan diri bukannya berdasarkan kepentingan rakyat. Marilah sama-sama menolak politik lompat!

Profesor Madya Dr Awang Azman Awang Pawi adalah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga felo penyelidik Pusat Kajian Demokrasi dan Pilihan Raya Universiti Malaya (UMCEDEL)

See author's posts


Kerajaan perkenal perkhidmatan MyGovCloud

PUTRAJAYA: Kerajaan mengambil langkah menaik taraf perkhidmatan Pusat Data Sektor Awam (PDSA) kepada perkhidmatan Pengkomputeran Awan (Cloud) yang dikenali sebagai MyGovCloud.

Perkhidmatan MyGovCloud berfungsi secara hibrid dengan menggabungkan perkhidmatan Private Cloud di PDSA dan Public Cloud oleh Cloud Service Provider atau penyedia perkhidmatan awan (CSP) yang dilantik kerajaan.

Bagi memperkasa MyGovCloud khususnya dalam penyediaan perkhidmatan Public Cloud, satu perjanjian kontrak berpusat Pengkomputeran Awan yang dikenali sebagai Perjanjian Kerangka Awan (CFA) dimeterai antara kerajaan dengan CSP, berserta syarikat penyedia perkhidmatan Cloud Bumiputera tempatan lantikan CSP yang dikenali sebagai Managed Service Provider (MSP).

Perdana Menteri Datuk Seri Ismail Sabri Yaakob semalam menyaksikan pertukaran dokumen CFA antara Unit Pemodenan Tadbiran dan Perancangan Pengurusan Malaysia (MAMPU), agensi pusat yang bertanggungjawab dalam agenda pendigitalan sektor awam, dengan CSP dan MSP pada satu majlis di sini.

“Perkhidmatan PDSA telah dinaik taraf kepada perkhidmatan Pengkomputeran Awan (Cloud) khusus untuk kegunaan seluruh agensi kerajaan,” kata Ismail Sabri dalam kenyataan yang dikeluarkan sempena majlis pemeteraian CFA itu dan pengenalan perkhidmatan MyGovCloud.

Kontrak CFA antara kerajaan, CSP dan MSP itu melibatkan empat syarikat CSP iaitu Amazon Web Services Malaysia Sdn Bhd, Google Cloud Malaysia Sdn Bhd, Microsoft (Malaysia) Sdn Bhd dan Telekom Malaysia Bhd.

Empat syarikat MSP pula terdiri daripada Cloud Connect Sdn Bhd, Enfrasys Solutions Sdn Bhd, Radmik Solutions Sdn Bhd dan Awantec System Sdn Bhd

Ismail Sabri berkata, inisiatif MyGovCloud adalah seiring dengan Inisiatif Kelima di bawah Teras 1 Rangka Tindakan (Blueprint) Ekonomi Digital Malaysia (MyDigital) yang menyasarkan 80 peratus penggunaan storan Pengkomputeran Awan merentas sektor awam pada tahun ini.

“Ia bertujuan memacu transformasi digital sektor awam secara holistik yang dapat merangsang pertumbuhan ekonomi digital dan agenda pendigitalan ke seluruh negara,” katanya.

Ismail Sabri berkata, pemilihan CSP dibuat selepas syarikat penyedia perkhidmatan dari dalam dan luar negara mengemukakan cadangan (Request for Proposal atau RFP) sebelum penilaian dibuat secara telus melibatkan pelbagai pihak, dan hasil penilaian tersebut, kerajaan bersetuju melantik empat syarikat panel CSP bagi menyediakan perkhidmatan Cloud yang terbaik, selamat dan terjamin.

Beliau juga berkata, penglibatan CSP dan MSP itu dijangka membuka potensi pelaburan dalam negara bernilai RM12 bilion hingga RM15 bilion menjelang 2025.

“Pelaburan ini akan menjadi ‘tulang belakang’ kepada pembentukan sebuah ekosistem digital yang mampan untuk mencapai pertumbuhan ekonomi yang lestari, sekali gus bakal menjadikan Malaysia sebagai hab digital utama di rantau ASEAN,” katanya.

Ismail Sabri berkata, inisiatif MyGovCloud diyakini dapat melahirkan lebih ramai pakar pengkomputeran awan menerusi latihan berterusan dan program pensijilan yang disediakan oleh CSP dan MSP, serta dapat meningkatkan kompetensi dan keupayaan penjawat awam seiring dengan keperluan dan teknologi semasa.

Beliau berkata, melalui pelaksanaan CFA, agensi sektor awam akan dapat menikmati perkhidmatan Cloud yang lebih baik, cepat, cekap dan bersasar pada harga yang kompetitif menerusi tawaran diskaun pukal oleh CSP dan MSP.

Menurutnya, perjanjian CFA itu merupakan satu inovasi dalam perolehan perkhidmatan Cloud di semua agensi sektor awam seiring dengan pengukuhan fungsi dan peranan MAMPU pada masa hadapan.

“Dengan termeterai perjanjian ini, saya berharap lebih banyak manfaat bakal dinikmati oleh rakyat secara amnya dan seluruh agensi sektor awam khasnya, bagi merancakkan pembangunan teknologi dan ekonomi digital kepada seluruh Keluarga Malaysia,” katanya.

Turut hadir pada majlis pemeteraian CFA itu ialah Menteri Kewangan Tengku Datuk Seri Zafrul Tengku Abdul Aziz, Menteri di Jabatan Perdana Menteri (Ekonomi) Datuk Seri Mustapa Mohamed, Timbalan Menteri Komunikasi dan Multimedia Datuk Zahidi Zainul Abidin dan Ketua Setiausaha Negara Tan Sri Mohd Zuki Ali. – Bernama

See author's posts


Ambil kira pelbagai faktor

KUALA LUMPUR: Program pembasmian kemiskinan di negara ini dilakukan bukan sahaja mengambil kira soal kaum dan bangsa, tetapi juga fakta-fakta lain dalam usaha mewujudkan peluang yang adil dan saksama kepada semua rakyat.

Perdana Menteri Tan Sri Muhyiddin Yassin berkata ia bagi memastikan kekayaan dapat diagih dan dinikmati secara bersama.

“Dasar kerajaan Perikatan Nasional adalah untuk melaksanakan program pembasmian kemiskinan secara menyeluruh dan ini mengambil kira perbezaan bumiputera dan bukan bumiputera, wilayah dan bukan wilayah termasuk di Sabah dan Sarawak dengan pelbagai inisiatif yang dilakukan pada masa lepas,” katanya.

Beliau berkata demikian pada persidangan Dewan Negara semalam bagi menjawab soalan tambahan yang dikemukakan oleh Senator Datuk Razali Idris mengenai inisiatif kerajaan dalam mengatasi masalah kemiskinan di negeri seperti Kelantan, Terengganu, Sabah dan Sarawak. Muhyiddin berkata penekanan kerajaan kepada usaha membangunkan sosioekonomi bumiputera tidak bermakna kerajaan mengabaikan golongan bukan bumiputera dan kerana itu, kerajaan mewujudkan dasar Wawasan Kemakmuran Bersama yang mengambil kira kepentingan semua kaum.

“Bumiputera adalah sebahagian besar daripada populasi di negara ini iaitu hampir 70 peratus. Ini menyebabkan kerajaan menumpukan kepada mereka demi membangunkan ekonomi negara secara keseluruhan,” katanya.

Perdana Menteri bagaimanapun berkata kerajaan sentiasa prihatin dengan masalah setiap kaum dan tidak akan mengabaikan mana-mana golongan, khususnya dalam soal kemiskinan.

“Kita tidak boleh biarkan bukan bumiputera miskin dan hanya Melayu (bumiputera) kita kayakan…tidak boleh. Kita mesti ada satu dasar yang adil untuk semua kaum di negara ini,” katanya.

Jelas Muhyiddin antara masalah yang dihadapi oleh kerajaan dalam usaha untuk membasmi kemiskinan adalah ketiadaan pangkalan data yang mempunyai maklumat lengkap tentang pencapaian bumiputera dalam pelbagai sektor ekonomi ketika ini.

Untuk itu, katanya kerajaan mewujudkan teraju Unit Peneraju Agenda Bumiputera (TERAJU) iaitu sebuah badan di bawah Jabatan Perdana Menteri, bertindak sebagai sekretariat yang menyelaras dan memacu agenda bumiputera dalam usaha meningkatkan penguasaan golongan itu dalam ekonomi negara.

Selain itu, bagi memperkasakan ekonomi bumiputera, Muhyiddin berkata tumpuan akan diberikan kepada bidang-bidang tertentu seperti sektor perindustrian, perbankan, pembuatan dan elektronik.

Ia bagi mengenal pasti kelemahan golongan bumiputera untuk membolehkan kerajaan memperkenalkan inisiatif tertentu supaya dapat memastikan mereka tidak jauh ketinggalan berbanding kaum lain.

Menjawab soalan asal Razali mengenai keberkesanan Majlis Kemakmuran Bumiputera (MKB), Muhyiddin berkata tahap kemiskinan bumiputera pada 2019 adalah sebanyak 7.2 peratus berbanding kaum lain, manakala kadar pengangguran bumiputera bagi suku kedua tahun ini adalah 5.2 peratus, berbanding purata nasional sebanyak 5.1 peratus. Katanya, pemilikan ekuiti bumiputera dalam sektor korporat pada 2015 pula, cuma pada tahap 16.2 peratus, berbanding bukan bumiputera sebanyak 30.7 peratus dan pegangan asing sebanyak 45.3 peratus.

Sehubungan itu, katanya penubuhan MKB merupakan platform tertinggi untuk memperbaharui dan memperkukuh pembangunan sosioekonomi bumiputera.

“Penubuhan majlis ini juga adalah sebahagian daripada kerangka intervensi strategik untuk memandu dan mempercepat pemerkasaan ekonomi bumiputera melalui usaha-usaha peningkatan kapasiti dan keupayaan merentas pelbagai program.

“Bagi memastikan majlis ini mencapai objektif penubuhannya, ia akan didukung oleh dua Jawatankuasa iaitu Jawatankuasa Pemandu yang akan dipengerusikan oleh Yang Berhormat Menteri di Jabatan Perdana Menteri (Tugas-Tugas Khas) dan Jawatankuasa Kerja yang akan dipengerusikan oleh Ketua Pegawai TERAJU.

“Kedua-dua Jawatankuasa ini akan bersidang secara berkala serta melibatkan semua agensi pelaksana berkaitan,” kata Perdana Menteri, menambah Jawatankuasa Pemandu majlis berkenaan telah bersidang buat kali pertama pada 11 Ogos lepas.

Menurutnya, pencapaian kementerian, agensi kerajaan dan badan bukan kerajaan dalam menggerakkan agenda pemerkasaan bumiputera ini, akan dipantau dan dinilai melalui satu rangka kerja Petunjuk Prestasi Utama (KPI) yang bakal melibatkan semua ketua agensi berkaitan.- Bernama

See author's posts


Bajet 2023 perkukuh sub-sektor logistik

KUALA LUMPUR: Bajet 2023 yang diumumkan baru-baru ini mampu memperkukuh ekonomi negara serta meningkatkan produktiviti dan daya saing rantaian bekalan perniagaan dalam sub-sektor logistik.

Menurut Ketua Pengarah Perbadanan Produktiviti Malaysia (MPC), Dato’ Abdul Latif Haji Abu Seman, Bajet 2023 bukan sahaja memberi tumpuan kepada usaha meningkatkan taraf hidup rakyat malah turut memperkukuh rantaian bekalan perniagaan serta daya tahan negara ketika berhadapan dengan cabaran pemulihan di pasca-pandemik.

“Bajet 2023 mampu memberi kesan positif kepada kesejahteraan rakyat terutamanya dari segi pendapatan dan perlindungan sosial serta membantu negara untuk berhadapan dengan kebimbangan situasi ekonomi serantau dan gangguan rantaian bekalan susulan konflik Rusia-Ukraine,” kata beliau ketika mengulas mengenai Bajet 2023 yang diumumkan baru-baru ini.

Beliau berkata, sub-sektor logistik memainkan peranan penting dalam merealisasikan aspirasi Bajet 2023: Keluarga Malaysia, Makmur Bersama dengan memperkukuh daya saing rantaian bekalan domestik dan antarabangsa.

Dato’ Abdul Latif juga yakin, sasaran negara untuk menjadi Hub Logistik ASEAN mampu direalisasikan melalui perancangan dan strategi yang inklusif serta disokong oleh tumpuan kepada peningkatan produktiviti, daya saing dan prestasi industri logistik di Malaysia.

Sementara itu, Pengerusi Nexus Produktiviti Logistik (LPN), Dato’ Seri Dr. Michael Tio turut menyuarakan pandangan yang sama berkaitan pengumuman Bajet 2023 dan kesannya terhadap sektor logistik negara.

“Industri logistik negara masih banyak ruang dan peluang untuk ditambahbaik. Melalui LPN, pemain industri logistik mempunyai platform yang kukuh untuk menyumbang kepada peningkatan produktiviti sektor ini”, kata beliau.

Menurut Dato’ Seri Dr. Michael, LPN telah pun memulakan inisiatif untuk mengesan, mengukur dan meningkatkan kesediaan industri logistik berasaskan data terkini, amalan, kaedah serta alat yang sesuai.

“Pelaksanaan Rangka Prestasi Logistik Mampan (LSPF) berpandukan data terkini akan membantu pihak berkuasa yang berkaitan serta pemain industri merangka intervensi yang sesuai dan pelan tindakan untuk melonjakkan industri ini kehadapan dan seterusnya memacu produktiviti negara,” tambah beliau.

Menurut Tinjauan Ekonomi 2023, sub-sektor penyimpanan dan pengangkutan telah meningkat kepada 30.7 peratus pada separuh pertama 2022, dipacu oleh peningkatan ketara dalam semua segmen aktiviti di lebuh raya, pelabuhan dan lapangan terbang.

Peningkatan kendalian kargo dan kontena di pelabuhan disokong oleh permintaan luaran dengan jumlah dagangan meningkat sebanyak 28.2 peratus kepada RM1,354.9 billion.

Pada separuh kedua 2022, subsektor logistik dijangka terus meningkat sebanyak 24.8 peratus yang disumbang oleh segmen pengangkutan darat diikuti peningkatan dalam jumlah trafik di lebuhraya dan juga pengangkutan penumpang keretapi.

Segmen pengangkutan air juga dijangka terus menyumbang kepada pertumbuhan sub sektor ini melalui peningkatan aktiviti kendalian kontena dan kargo perkapalan. – Bernama

See author's posts


SPRM kemuka cadangan

PUTRAJAYA:  Suruhanjaya Pencegahan Rasuah Malaysia (SPRM) telah menyiasat dan mengemukakan pandangan kepada Jabatan Peguam Negara untuk melakukan pertuduhan berhubung kes integriti dan salah guna kuasa membabitkan MARA Corporation (MARA Corp).

Ketua Pesuruhjaya SPRM Tan Sri Azam Baki berkata, SPRM telah menghantar kertas siasatan kepada Jabatan Peguam Negara berhubung kes itu untuk dikaji dan telah mencadangkan nama beberapa pihak untuk dituduh.

Mengulas laporan portal media yang mendakwa Jabatan Peguam Negara yang sepatutnya mendakwa tiga pegawai Mara Corp ‘bakal’ menggugurkan kes terhadap mereka, Azam berkata, setakat ini tiada sebarang pemakluman daripada Jabatan Peguam Negara yang mengatakan kes tersebut tidak akan dituduh.

“Pendirian kami, kita telah siasat dan pandangan kami ada keterangan memadai dan mencukupi untuk mencadangkan beberapa pertuduhan kepada beberapa pihak,” katanya, kepada pemberita selepas Majlis Anugerah Media SPRM 2021 di Ibu Pejabat SPRM di sini semalam.

“Saya setakat ini tidak mahu komen yang mengatakan kes ini tidak dituduh,” tambahnya.

Isu salah guna kuasa dan salah urus MARA Corp didedahkan media sosial yang turut melampirkan enam halaman surat berhubung isu integriti pegawai agensi berkenaan.

Lima pegawai agensi itu yang dikaitkan dengan dakwaan terbabit telah membuat laporan di Balai Polis Dang Wangi di Kuala Lumpur bagi menafikan terbabit dengan perbuatan seperti didakwa.

Pada 5 Februari lepas, SPRM mengesahkan menerima satu laporan berhubung dakwaan isu integriti melibatkan beberapa pegawai kanan MARA yang sedang disiasat secara dalaman oleh agensi itu.

SPRM pada 7 Februari lepas turut menyerbu dan merampas beberapa dokumen daripada MARA, MARA Corp dan sebuah syarikat setiausaha korporat. — Bernama

See author's posts


Tingkatkan kesedaran kanser, sertai Larian Ria Tutu 14 Mei ini

KUCHING:  Larian Ria Tutu yang dihentikan sekitar dua tahun lalu akibat penularan pandemik Covid-19  akan diadakan lagi pada 14 Mei ini di Saradise Edge.

Program larian amal yang diadakan setiap tahun itu bertujuan meningkatkan kesedaran masyarakat terhadap penyakit kanser serviks, menawarkan tiga kategori penyertaan iaitu larian 5 kilometer, larian kasut tumit tinggi (350 meter) dan perlumbaan 15 km.

Setiap kategori akan dikenakan bayaran RM50 hingga RM60 dan bakal dilengkapkan dengan baju larian dan medal.

Menteri Pembangunan Wanita, Kanak-kanak dan Kesejahteraan Komuniti Dato Sri Fatimah Abdullah berharap penyertaan kali ini meningkat daripada jumlah yang sebelumnya.

“Sebelum larian amal ini terhenti akibat pandemik Covid-19, penyertaan mencecah sehingga 1,000 peserta. Kali ini, kita harap angka tersebut akan meningkat

“Selain bergembira menyertai program larian ini, ia juga menjadi platform untuk memastikan masyarakat sedar tentang penyakit kanser yang boleh dicegah sekiranya diperiksa di peringkat awal,” katanya.

Beliau berkata demikian pada kunjungan hormat okeh Pink & Teal Empowher di Bilik Mesyuarat Melur Bangunan Baitulmakmur di sini, hari ini.Untuk rekod, program anjuran Pink & Teal Empowher ini diadakan sempena bengkel dua hari yang akan diadakan iaitu ‘Singkirkan Kanser Serviks – Perspektif Sarawak’.Oleh Azreen Keria

See author's posts


Harga telur naik, 16 premis diperiksa

EARL ANEK

SARIKEI: Sebanyak 16 premis kedai runcit di Julau
diperiksa oleh Kementerian Perdagangan Dalam Negeri dan Hal Ehwal Pengguna
(KPDNHEP) Sarikei berikutan terdapat laporan kenaikan harga telur ayam Gred B
oleh pengguna.

Ketua KPDNHEP Sarikei, Mohamad Zawawi berkata,
pemeriksaan yang dijalankan kelmarin mendapati terdapat premis kedai runcit
yang menjual telur ayam Gred B dengan harga RM 10.50 hingga RM 11 untuk satu
set.

“Hasil soal siasat terhadap peniaga-peniaga tersebut
mendapati harga yang dijual adalah mengikut harga yang mereka dapat daripada
pembekal.

“Tindakan susulan akan dilakukan untuk mendapatkan
maklumat lanjut punca kenaikan harga telur ayam Gred B dari pihak
pengeluar,” katanya.

Beliau berkata demikian ketika dihubungi Utusan Sarawak,
pagi semalam.

Jelasnya, pihaknya turut menjalankan pemeriksaan harga
barang dan bekalan barang di setiap premis tersebut.

“Melalui pemeriksaan tersebut, kita mendapati,
bekalan barang keperluan mencukupi di Pekan Julau dan tidak berlaku pembelian
panik di kalangan pengguna di Julau.

“Saya berharap pengguna di luar sana terus
bekerjasama dengan pihak kami dengan membuat laporan sekiranya mendapati
terdapat harga barang yang dijual dengan harga yang tinggi daripada harga
biasa,” ujarnya.

Bagi pengguna yang ingin menyalurkan maklumat, mereka
boleh menghubungi cawangan-cawangan KPDNHEP terdekat.

“Sebarang aduan boleh disalurkan melalui talian
hotline kementerian di 1-800-886-800 atau portal e-aduan KPDNHEP di http://e-aduan.kpdnhep.gov.my
atau di talian Whatsapp 019-2794317 atau hadir sendiri di mana-mana pejabat
Kementerian yang berhampiran supaya tindakan sewajarnya boleh diambil.

“Sepanjang tempoh PKP ini, bilik gerakan KPDNHEP
Sarikei di buka dari jam 8.00 pagi hingga 6.00 petang setiap hari dan boleh
dihubungi untuk menyalurkan apa-apa aduan.

“Bagi pengguna yang ingin menyalurkan aduan, sila
hubungi talian PPDNHEP berdekatan seperti talian PPDNHEP Kuching 082-466052,
PPDNHEP Sri Aman 083-323836, PPDNHEP Sarikei 084-657751, PPDNHEP Sibu
084-329202, PPDNHEP Kapit 084-799678, PPDNHEP Bintulu 086-332176, PPDNHEP Miri
085-412862, PPDNHEP Limbang 085-217414, PPDNHEP Mukah 084-872726 dan PPDNHEP
Lawas 085-283650,” katanya lagi.

See author's posts


Tangani kempen negatif terhadap minyak sawit

KUALA LUMPUR: Wakil yang menghadiri forum terkini Majlis Negara-Negara Pengeluar Minyak Sawit (CPOPC) telah menyatakan sokongan mereka mengenai usaha untuk mewujudkan pakatan global bagi menangani kempen negatif atau stigma terhadap minyak sawit.

“Kami boleh bekerjasama untuk memerangi kempen negatif terhadap minyak sawit, selain menggalakkan kerjasama dan berkongsi amalan pertanian yang terbaik,” kata Timbalan Pengarah Eksekutif CPOPC, Dupito D Simamora dalam ucapannya pada pusingan kedua program capaian pekebun kecil (SOP) majlis itu.

Beliau berkata pekebun kecil mempunyai peranan penting dalam CPOPC dan bersama dengan pihak majlis akan dapat menggalakkan harga minyak sawit yang stabil demi kepentingan semua negara pengeluar.

Industri minyak sawit telah menjadi tumpuan negatif di peringkat antarabangsa dan boikot oleh pengguna kerana didakwa melakukan penebangan hutan hujan tropika yang kaya dengan biodiversiti.

Diadakan semalam, forum SOP dalam talian itu bertujuan mencapai pekebun kecil di Amerika Tengah dan Amerika Latin serta telah dihadiri oleh wakil daripada persatuan pekebun kecil dan kumpulan dari Colombia, Ecuador, Honduras, Guatemala dan Mexico.

SOP menjadi platform kepada pekebun kecil dari negara-negara pengeluar minyak sawit untuk berkongsi, bekerjasama dan mewujudkan rangkaian komunikasi global termasuk dalam konteks mencapai matlamat pembangunan mampan 2030.

Sementara itu, Pengarah Eksekutif CPOPC Tan Sri Yusof Basiron dalam ucapan penutupnya menegaskan bahawa minyak sawit adalah komoditi masa depan dan penyumbang utama kepada ekonomi negara.

“Permintaan yang meningkat dapat dipenuhi oleh minyak sawit secara mampan yang setara dengan standard kemampanan.”

Sehubungan itu, veteran industri itu menggesa negara-negara pengeluar minyak sawit untuk mengambil peluang daripada minyak sawit dan bekerjasama untuk mempertahankan komoditi tersebut daripada kempen yang memutarbelitkan fakta.

Pusingan pertama forum SOP itu telah diadakan bulan lepas dan dihadiri oleh 42 wakil pekebun kecil di Asia Pasifik seperti Indonesia, Malaysia, Thailand, India dan Papua New Guinea.

Pusingan ketiga dijadual diadakan minggu depan, dan beberapa wakil pekebun kecil dari Afrika telah mengesahkan penyertaan mereka. – Bernama

See author's posts


Banyak projek tertangguh, tergendala

LAWAS: Sektor pembinaan terus berdepan kelembapan sehingga menjejaskan banyak projek pembangunan dan infrastruktur di seluruh negara.

Penularan wabak pandemik Covid-19 di seluruh dunia turut menyaksikan beberapa sektor pembuatan, pembinaan terjejas.

Timbalan Ketua Menteri Datuk Amar Awang Tengah Ali Hasan berkata, banyak projek tergendala dan ditangguhkan demi untuk menjaga keselamatan pekerja selain aspek bekalan bahan binaan yang terhad.

Bagi Sarawak banyak projek yang dibiayai Kerajaan Persekutuan, Projek Rakyat, Projek Transformasi Luar Bandar (RTP) dan ada juga sebahagian Projek Kecil Luar Bandar (MRP) yang dibiayai Kerajaan Sarawak banyak yang tergendala.

Ini adalah disebabkan kesan yang berterusan daripada pandemik Covid-19 yang masih membelenggu dunia.

Namun demikian, terdapat pihak yang hidup mereka sentiasa berpolitik sepanjang masa telah memperbesarkan perkara ini sebagai modal politik.

“Adalah setengah pihak yang tidak ada modal lain untuk hendak memanjangkan agenda politik mereka dengan mengatakan kerajaan tidak mengotakan janji,” katanya.

Beliau berkata demikian semasa berucap dalam Majlis Penyerahan Geran MRP DUN Bukit Sari di Hotel Seri Malaysia, Lawas di sini kelmarin.

Awang Tengah yang juga Ahli Dewan Undangan Negeri (ADUN) Bukit Sari menambah, selain projek tertangguh banyak syarikat yang mengalami masalah tenaga kerja disebabkan pintu sempadan ditutup selain kebimbangan penularan Covid-19 ini.

“Penularan Covid-19 ini juga telah menyebabkan banyak syarikat berdepan dengan masalah seperti kekurangan bahan binaan dan pengangkutan,” katanya.

Oleh itu beliau terus menggesa agar penduduk tempatan yang memiliki kemahiran untuk merebut peluang memenuhi keperluan pekerjaan dalam projek-projek tersebut sekali gus dapat mengembangkan lagi ekonomi setempat.

Awang Tengah juga mahu masyarakat setempat melihat setiap peluang dan ruang yang ada pada masa sekarang untuk direbut bagi menambah pendapatan keluarga.

Turut hadir Residen Bahagian Limbang Ir Ahmad Denney Ahmad Fauzi, Pengarah Agensi Pembangunan Wilayah Utara (NRDA) Dato Ubaidilah Abdul Latif, Pegawai Daerah Lawas Ladin Atok dan Ketua Masyarakat dan Ketua Kaum (KMKK) Daerah Lawas.

Oleh ADENG EDRUS

See author's posts


SDP sedia latihan kemahiran kepada ODP, ODS

KUALA LUMPUR: Sime Darby Plantation Bhd (SDP) memberikan latihan kemahiran teknikal serta sosial kepada Orang Diparol (ODP) dan Orang Diselia (ODS) yang hampir tamat tempoh hukuman.

Menurut kenyataan SDP, inisiatif berkenaan adalah kerjasama strategik yang dijalankan bersama  Jabatan Penjara Malaysia bagi melaksanakan program Corporate Smart Internship (CSI) di ladang-ladang kelapa sawit milik SDP.

Program itu juga dapat membantu ODP dan ODS membuat persiapan awal sebelum memulakan kehidupan baharu selepas menjalani hukuman penjara di samping berpeluang ditawarkan peluang pekerjaan, sekiranya bersesuaian dan berkelayakan.

Ketua Pegawai Sumber Manusia SDP, Zulkifli Zainal Abidin berkata, program itu tidak hanya tertumpu kepada membina kemahiran teknikal sahaja, malah memantapkan kemahiran sosial dengan memberi peluang kepada peserta untuk berinteraksi dengan masyarakat pekerja ladang yang berbilang bangsa dan kewarganegaraan.

“Kami berharap pengalaman bekerja di ladang dapat membantu mereka dalam membuat persiapan, baik dari segi fizikal mahupun mental, untuk membina masa depan yang lebih cerah dan menjalani kehidupan lebih bermakna bersama keluarga dan masyarakat,” katanya.

Program kerjasama yang bermula sejak 2018, telah mengambil kira-kira 40 ODP di Sarawak untuk dilatih manakala di Semenanjung Malaysia, seramai 20 ODS mengikuti latihan di Ladang CEP Renggam, Johor serta Ladang Jabor di Kuantan, Pahang.

Mereka ditawarkan insentif bersesuaian termasuk gaji minimum sebanyak RM1,100 serta insentif bayaran lebih masa sekiranya mereka dapat melaksanakan tugasan melebihi sasaran ditetapkan.- Bernama

See author's posts


Pemain disaran berlatih di rumah

SEMUA pemain pasukan Sri Aman FA perlu bersikap profesional serta menerapkan disiplin tinggi dalam mengekalkan tahap kecergasan biarpun terpaksa berlatih di rumah agar mereka sentiasa bersedia sekiranya saingan Liga SSC-FAS bersambung semula nanti.

Selasa lalu, Ketua Pegawai Eksekutif Perbadanan Sukan Sarawak (SSC), Dr. Ong Kong Swee telah mengumumkan aksi Liga Bola Sepak SSC-FAS 2021 akan ditangguhkan seketika susulan penularan COVID-19 di negeri ini.

Sehubungan dengan keadaan pandemik COVID-19 semasa katanya, pihak pengurusan SSC dan Persatuan Bola Sepak Sarawak (FAS) telah bersetuju untuk menangguhkan dahulu penganjuran liga tersebut ke satu tarikh yang akan dimaklumkan kemudian. Segala kesulitan yang timbul amatlah dikesali.

Oleh yang demikian, Pengurus pasukan Sri Aman FA, Awang Putrayusrie Awang Redzuan yang mengakui satu cabaran besar untuk mengetahui apa yang sedang dilakukan anak buahnya pada waktu tempoh ini walaupun beliau ada mengarahkan mereka melakukan latihan kendiri di rumah masing-masing.

Justeru, beliau tiada pilihan lain mengharapkan semua pemain patuh terhadap apa diarahkan selain turut cuba melakukan inisiatif tambahan bagi memastikan tahap kecergasan masing-masing tidak merosot.

“Kita ada bagi program kepada pemain sepanjang penangguhan liga ini, tetapi saya tidaklah sampai minta bukti video kerana bagi saya, pemain tahu tanggungjawab mereka untuk sentiasa kekal cergas dan saya mempercayai mereka.

“Saya tidaklah ada sebarang kaedah tertentu dalam tempoh seperti ini kerana saya percaya latihan dalam bola sepak seharusnya bermula di atas padang.

“Memang saya akui rasa sukar buat mana-mana seorang pemain bola sepak berada di tahap kecergasan terbaik sekiranya hanya sekadar berlatih di rumah dengan turut dibantu jurulatih kecergasan.

“Jadi saya harap pemain-pemain akan cuba semaksimum mungkin kekal aktif serta disiplin dalam melakukan sebarang aktivit fizikal kerana apabila latihan kembali bersambung, mereka masih kekal di tahap terbaik dan tidak ada sebarang masalah kesihatan,” katanya kepada Utusan Sarawak semalam.

Awang Putrayusrie berkata beliau turut bimbang tempoh rehat panjang pasukannya, bakal menjejas momentum anak-anak buahnya apabila pusingan kedua Liga SSC-FAS 2021 yang akan bersambung semula pada bila-bila masa.

Jelasnya lagi, prestasi pemain selepas dua perlawanan yang ditempuhi sebelum ini adalah amat membanggakan serta menampakkan peningkatan ketara terutamanya tahap keyakinan pemain dan keserasian dalam permainan selain tahap kecergasan setiap pemain juga adalah memuaskan.

“Kita tidak menafikan berikutan meningkatnya kes wabak Covid-19 masa ini di Sarawak, arahan menangguhkan seketika penganjuran liga ini sedikit sebanyak mengganggu momentum pasukan (Sri Aman FA) dalam persediaan saingan seterusnya, memandangkan selepas dua perlawanan  yang telah ditempuhi serta menghasilkan kemenangan berturut-turut, selera (mood) setiap pemain berada di tahap prestasi memuncak,” tegasnya.

Awang Putrayusrie berkata beliau percaya aspek mentaliti untuk menjadi juara yang diterapkan oleh pemain yang diamanahkan adalah kunci utama bagi merebut gelaran kejuaraan musim ini.

“Saya seringkali mengingatkan setiap pemain skuad Sri Aman FA 2021, mempunyai mentaliti untuk menjadi juara dan memperoleh kemenangan dalam setiap perlawanan bagi memastikan kejayaan milik pasukan.

“Kalau ada mentaliti untuk menang…InsyaAllah (kita boleh mencapai kemenangan). Jangan kita hidup ini berasa selesa, sebaliknya mesti sentiasa mahu berjaya,” ujarnya.

Oleh ADI SAFARMAN

See author's posts


SM Wong Nai Siong, SJK Tung Hua muncul juara

SEKOLAH Menengah (SM) Wong Nai Siong dan Sekolah Jenis Kebangsaan (SJK) Tung Hua muncul juara sekolah menengah dan sekolah rendah Kejohanan Catur Majlis Sukan Sekolah-Sekolah (MSS) Bahagian Sibu baru-baru ini.

Naib johan kategori sekolah menengah dimenangi Sekolah Menengah Kebangsaan (SMK) Bukit Lima dan SMK Tung Hua di tempat ketiga.

Sementara, SJK Tiong Hin diumumkan naib johan kategori sekolah rendah dan SJK Chung Sing menduduki tempat ketiga.

SM Wong Nai Siong meraih johan dalam kategori Perempuan 18TKB, naib johan kategori Lelaki 18TKB dan Lelaki 15TKB, diikuti tempat ketiga kategori Perempuan 15TKB.

SJK Tung Hua cemerlang meraih johan dalam kategori Lelaki 12TKB dan naib johan kategori Perempuan 12TKB.

Sebanyak 17 sekolah rendah dan 19 sekolah menengah di bahagian Sibu telah menyertai kejohanan yang berlangsung selama dua hari itu.

Kejohanan tahun ini adalah  anjuran bersama Pejabat Pendidikan Daerah (PPD) Sibu dan SMK Bandar Sibu.

Kejohanan Catur MSS Negeri Sarawak dijadualkan berlangsung pada 26 hingga 29 Julai di Padawan.

Majlis penyampaian hadiah telah disempurnakan oleh Timbalan Pegawai Pendidikan Daerah Sibu, Kong Chiong Hui.

Turut hadir Pegetua SMK Bandar Sibu, Chee Hue Yiang.

Oleh AKUN GIMAN

See author's posts


Dana tampung keperluan sekolah

BETONG: Persatuan Ibu Bapa dan Guru (PIBG) Sekolah Kebangsaan (SK) Saint Augustine mengucapkan penghargaan dan terima kasih kepada Timbalan Ketua Menteri, Datuk Amar Douglas Uggah Embas kerana telah menyumbangkan peruntukan sebanyak RM20,000 kepada sekolah terbabit semalam.

Timbalan Yang Dipertua PIBG SK Saint Augustine, Henry Jugah menzahirkan perasaan gembira dan terima kasih yang tidak terhingga kepada wakil rakyat tersebut kerana bermurah hati memperuntukan dana itu sekali gus berupaya menampung keperluan sekolah berkenaan.

“Dengan peruntukan yang disumbangkan itu, dapatlah kami di pihak PIBG menambah baik lantai bilik guru yang telah rosak.

“Saya mewakili PIBG SK Saint Augustine ingin merakamkan penghargaan yang tidak terhingga kepada Datuk Amar Douglas Uggah Embas atas kesudian beliau menghulurkan dana kepada sekolah ini,” katanya.

Henry berkata, sumbangan tersebut sedikit sebanyak berupaya menampung perbelanjaan terutama berkaitan aktiviti anjuran sekolah itu sendiri.

“Dengan sumbangan tersebut juga saya berharap PIBG SK Saint Augustine memanfaatkan peruntukan yang disumbangkan itu dan merealisasikan hasrat bagi membaiki lantai bilik guru sekolah itu, dan juga untuk mengadakan aktiviti lainnya,” ujar beliau.

Dalam pada itu, Setiausaha Politik Ketua Menteri, Dr. Richard Rapu yang mewakili Uggah telah menyampaikan cek berjumlah RM20,000 kepada Timbalan Yang Dipertua PIBG SK Saint Augustine, Henry Jugah dekat sini semalam.

Oleh Adi Safarman

See author's posts


Pantau penggunaan internet keluarga

PADANG BESAR:  Ibu bapa perlu mendidik dan menasihati keluarga dalam penggunaan internet agar mereka tidak terjerumus dengan tindakan undang-undang, kata Timbalan Menteri Komunikasi dan Multimedia Datuk Zahidi Zainul Abidin.

Beliau berkata, jumlah insiden keselamatan siber dilaporkan bertambah semenjak penularan wabak Covid-19 iaitu peningkatan sebanyak 109.04 peratus bagi tempoh 18 Mac hingga 31 Julai 2020.

“Sebanyak 3,075 insiden keselamatan siber dilaporkan dalam tempoh tersebut (18 Mac hingga 31 Julai 2020) berbanding 1,471 insiden pada tempoh sama pada tahun 2019 yang diterima oleh Pusat Bantuan Cyber999,” katanya kepada media di sini semalam.

Beliau berkata demikian selepas menyempurnakan Majlis Pelancaran Program Jelajah Komuniti Digital Bersama Jabatan Sukarelawan Malaysia (RELA) dan Angkatan Pertahanan Awam Malaysia (APM).

Terdahulu dalam majlis itu, syarikat perkhidmatan telekomunikasi Tune Talk menyampaikan pek permulaan prabayar (kad SIM) kepada 200 anggota RELA dan APM.

Tune Talk akan mengagihkan 10,000 pek prabayar kepada anggota RELA dan APM seluruh Perlis manakala sebanyak 500,000 prabayar akan diagihkan di seluruh negara.

Beliau berkata, kesalahan tersebut melibatkan kes seperti penipuan, pencerobohan, gangguan siber dan kod berbahaya.

Katanya dalam lambakan maklumat terdapat maklumat yang tidak sahih, oleh itu ibu bapa perlu menasihati keluarga mereka agar berhati-hati sebelum membuat perkongsian di laman sosial agar keluarga tidak terdedah dengan tindakan undang-undang.

“Sebagai contoh, ibu bapa perlu memantau apa yang dikongsi oleh anak mereka agar tidak share perkara-perkara yang lucah, isu perkauman, isu agama, institusi raja-raja dan sebagainya,” katanya.

Zahidi yang juga Ahli Parlimen Padang Besar berkata, kerajaan menerusi Kementerian Komunikasi Dan Multimedia Malaysia (KKMM) akan melipatgandakan kempen agar ibu bapa menasihati ahli keluarga agar berhati-hati dalam dunia digital ini. – Bernama

See author's posts


Pencarum KWSP boleh keluarkan RM500 untuk 12 bulan

PUTRAJAYA: Pencarum Kumpulan Wang Simpanan Pekerja (KWSP) berumur bawah 55
tahun dibenar membuat pengeluaran dari Akaun 2 masing-masing bermula 1 April
depan bagi meringankan beban mereka ketika menghadapi cabaran Covid-19.

Perdana Menteri Tan Sri Muhyiddin Yassin berkata initiatif pengeluaran
i-Lestari itu dijangka akan memanfaatkan sehingga 12 juta ahli KWSP, dengan
jumlah pengeluaran yang dianggarkan bernilai RM40 billion.

Menerusi kemudahan ini, semua ahli KWSP yang berumur bawah 55 tahun boleh
membuat pengeluaran wang simpanan dalam Akaun 2 masing-masing tertakluk kepada
kadar maksimum RM500 sebulan untuk tempoh selama 12 bulan, katanya dalam sidang
media di sini semalam.

“Saya berharap inisiatif ini dan juga pengurangan kadar caruman KWSP
pekerja sebanyak empat peratus yang berkuatkuasa pada bulan April 2020, akan
membolehkan para pekerja mempunyai lebih wang dalam poket masing-masing, untuk
membeli barang-barang keperluan harian,” katanya.

Muhyiddin turut menasihat kepada semua yang akan menerima manfaat itu, agar
menggunakan wang yang dikeluarkan sebaik mungkin.

“Beli barang-barang yang perlu sahaja dalam waktu yang agak sukar ini.
Yang penting, pastikan setiap hari ada makanan di atas meja untuk seisi
keluarga,” katanya.

Wang itu juga menurut Perdana Menteri sebahagiannya, boleh digunakan untuk
menampung bayaran bil air atau bil elektrik atau sewa rumah, mengikut keperluan
masing-masing.

“Walaupun jumlahnya mungkin tak seberapa, tetapi inilah wang hasil
titik peluh anda sendiri, yang sepatutnya digunakan untuk hari tua, tetapi
kerajaan benarkan wang ini digunakan pada masa ini, memandangkan ada dalam
kalangan saudara-saudari yang memerlukan.

“InsyaAllah, jika wang ini digunakan secara berhemah, akan ada
keberkatannya untuk saudara dan saudari seisi keluarga,” kata Perdana Menteri.

Inisiatif pengeluaran i-Lestari adalah antara empat inisiatif yang
diputuskan kerajaan selepas Mesyuarat Majlis Tindakan Ekonomi hari ini, yang
diharap dapat membantu meringankan sedikit beban yang ditanggung oleh rakyat
ketika melalui waktu yang sukar ini. – Bernama

See author's posts


Bujang Berani Iban Dua

Tusun Ke-11

MINGGAT APAI RUNAI

Minggat bebini nguaika Jara, lalu diau enda lama di Suri, Rimbas sebedau iya pindah ke Awik dalam taun 1854.

Pemulai Linggir Mali Lebu ti ngalahka Beketan, di Ulu Sugai, Julau, nembiak iya ti benama Sa ti bensumbar “Lua”  Apai Minggat pan berunding deka pindah ari Paku ke Awik, dalam Batang Krian. Iya mai isan iya Enteri, apai Jara di Suri, Rimbas ngabas menua Awik. Apin lama udah pulai ngabas menua Awik, Sa “Lua” apai Minggat pan mati di Kerangan Pinggai, Paku. Enteri apai Jara mega mati di Suri, Rimbas. Sa “Lua” anjung ngagai pendam Batu Anchau.

Udah apai sida (Sa “Lua”) diperantu, Enchana “Letan” menyadi tuai Minggat nguluka orang Paku, pindah ke Awik. Minggat nitih dudi ari menua bini iya di Suri, Rimbas, lalu mai bala iya berumah ba Nanga Setira, enda jauh ari menyadi iya Enchana di Lubuk Gamba. Ari nya Minggat pindah baru lalu berumah ba Tanjung Lubuk Kepayang. Angkat ari nya sida pindah ke ulu agi ngagai Nanga Mitas. Menyadi iya Enchana “Letan” berumah di Rantau Menukol betangkup tanju enggau rumah Kalong tauka Apai Jumput “Bedilang Besi’.

MINGGAT DICHIRI NYADI PENGHULU

Ketegal pemerani enggau pemanah ulah sereta pengelandik Minggat ngatur ruang bilik sereta ngempung nembiak iya di Awik, Minggat dichiri perintah Raja Brooke nyadi penghulu Iban keterubah megai Awik, Kerian Ili, Sebetan enggau Sebelak.

Dalam taun 1858 udah Minggat entap nyadi tuai di Awik, perintah ngasuh iya nguluka bala Iban ari Kerian enggau Awik ngalahka Panglima Mujah “Buah Raya” di Julau. Perintah deka ngukum Mujah “Buah Raya” laban iya ditemu perintah suah mantu Libau-Rentap di Bukit Sadok. Kelimpah ari nya Mujah mega suah bendar matak kayau ngalahka bansa bukai sebelah tebing Batang Rajang di menua Kanowit. Orang bukai ti dibai Raja ngayau Mujah Julau maya nya mega Iban ari Undup enggau Lingga, Iban Skrang Ili, Layar, Paku, Rimbas enggau Kerian ili. Mujah alah lalu rumah panjai sida ditunu bala Raja Brooke.

Dalam bulan Mei 1863, lebuh Tuan Raja ngayau Kayan enggau Kejaman di Belaga tegal ti ngelalaika Sawing seduai Skalai, tuai bansa Rajang ti udah munuh Tuan Steele seduai Tuan Fox di Kanowit. Minggat mega dikearapka Raja nyadi tuai kayau nguluka bala Iban ari Kalaka-Saribas. Bulih bendar sida pala, tangkap enggau perepasan maya nya.

TUAI KAYAU PERINTAH RAJA

Udah nya perintah Raja ngasuh Minggat ngayau bedarat ngalahka bala munsuh ti rari ke ulu Kanowit, Ulu Mujok engau Ulu Katibas. Pengudah nya bisi mega sida bekupan di Ulu Kemalih, enggau Ulu Bayu ngelingi Bukit Stulak. Sekali tu Minggat enda tealahka munsuh perintah Raja nya. Ranggau seduai Janting makin ransing ati agi deka angkat ngelaban perintah. Iya lalu mai bala iya ngenan baru di Bukit Dugan. Bukit Dugan tu renjan bendar antara menua Ulu Mujok, Ulu Ensiring, Ulu Poi enggau Ulu Dugan pati Sungai Kanowit. Sida bekuta lalu ngenan dia. Dalam taun 1860, apin tembu kuta nya, perintah Raja ngasuh Minggat ngayau sida nya. Minggat ngayau sida Ranggau lalu mujur ngalahka munsuh perintah Raja nya. Udah nya semua munsuh ti udah nyerahka diri ngagai perintah Raja pulai ke Ulu Entabai. Sida ti kih lalu agi deka ngelaban nan lalu ngaga kuta ba Dugan di Ulu Ensiring.

Minggat diasuh Raja Charles Brooke nguluka bala ngayau baru ke Ulu Ensiring. Maya tu iya mai Kandau apai Limbak seduai Sumbang apai Imas ari Paku nyadi tuai nguluka orang ari Paku. Datai sida di sungai Ensiring, sida pan  tetemuka perau orang dia. Ngena perau nya sida undur ke ili di nanga Ensiring. Datai di nanga Ensiring sida pan betemu enggau bala Minggat ti mai bala besai ari Awik, Kerian ili, Sebetan enggau Sebelak. Manuk sabung Minggat maya nya iya nya Luna ti bensumbar “Panggau”, bujang berani Batang Sebelak. Ari nya sida pan bedarat ke ulu Sungai Ensiring. Ari nya sida pan ngalahka semua rumah panjai ari Ulu Ensiring nyentuk ke nanga sungai nya. Kayau Minggat maya tu mega mujur bendar.

Udah mujur ngalahka Ranggau seduai Janting di Ensiring, Minggat pan nemuai ngagai Raja Brooke ke Sarawak (Kuching). Din iya nusui pasal pemujur kayau iya. Iya mega madah, munsuh tetap enggai nyerahka diri lalu seruran deka ngelaban perintah Raja. Ninga ripot Minggat nya, Raja pan ngasuh Minggat minta bantu Linggir “Mali Lebu” ari Paku, Chulo “Tarang” ari Kumpai, Kerian enggau  Entering apai Nawai ari Julau.

Maya Minggat agi di Sarawak (Kuching), Ranggau seduai Janting belabuh ngupas Bukit Dugan baru lalu ngaga kuta ari batu belapis-lapis. Dinding kuta digaga ari batang-batang kayu tebelian. Bala sida ke agi nan di Bukit Dugan nya datai ari Ulu Julau, Ulu Budu, Ulu Layar, Ulu Kanowit enggau orang ti udah lama diau di genturung menua nya.

NYERANG KOTA BUKIT DUGAN

Pulai iya ari Sarawak Minggat, ngumpul bala pengayau ari Awik, Sebetan enggau Sebelak. Linggir Mali Lebu nguluka orang Paku enggau Rimbas. Chulo “Tarang” mai bala ari Ulu Kerian. Datai di Julau sida pan ngejung Entering apai Nawai, tuai Iban menua nya. Ba kayau tu, Chulo “Tarang” seduai Entering enda tentu senang ati laban nembiak seduai ti bisi enggau orang angkat ngelaban perintah Raja. Maya nya dua iku nembiak Chulo “Tarang” ari Dassey enggau munsuh perintah Raja ngenan di Bukit Dugan. Patut tauka enda kitai tu ngayau munsuh Raja, ukai munsuh kitai empu? Kada enda palui kitai tu diasuh Raja ngelaban bansa diri empu? Baka manuk mih kitai tu, disabung orang ba kelang, diasuh bansa orang munuh bansa diri empu. Manuk munuh manuk. Iban munuh Iban. Kati untak kitai tu sebaka enggau untuk manuk? Lama seduai berunding kediri.

Ba kayau tu sida nadai besatup enggau munsuh. Datai sida di Bukit Dugan bala munsuh udah ngerarika diri. Maya ti baum enda lama sebedau mulaika diri ari endur nya, Minggat nangkan bala iya.

“Perintah Raja semina ngasuh kitai ngayau munsuh iya ti apin nyerah ba Bukit Dugan aja. Munsuh ke rari ke Ulu Katibas enda tau dikachau,” ku Minggat.

“Balang mih kayau kita tu Watt … Ngelama tu tak enggai lebu mih aku Watt enti enda muai darah gatal,” pia ku Linggir.

“Nya mih jaku perintah Raja. Nadai ku enggau ga. Raja ga udah nangkan kitai enda tau ngayau ke Ulu Katibas,” pia ku saut Minggat.

Sekumbang Minggat nyadi tuai kayau, baru sekali tu mih seduai iya Linggir begulai matak serang. Maya seduai agi di Paku suba Minggat seduai Tarang agi nyadi manuk sabung Linggir seduai Dana “Bayang”. Udah ti alah ngelaban Raja Brooke di Beting Maru, Linggir seduai Minggat enda kala matak serang agi enti enda nitihka asuh perintah Raja.

Taun 1882, Minggat sekali agi diasuh Raja nyadi tuai kayu nguluka bala perintah Raja ngayau munsuh iya ba Bukit Batu di Ulu Mujong, Kapit. Sebedau belabuh nyerang Minggat seduai Tarang diasuh Raja Brooke berunding enggau Janting “Lang Labang” ari Kanowit ti udah enggau orang nan di Bukit Batu. Raja ngasuh iya nunduk lalu badu agi ngelaban perintah agi.

Minggat seduai Tarang pan mai bala anak enggau menantu seduai betemu enggau bala Janting. Janting enggai berunding tang majak deka ngelaban sebarang sapa ti nanahka perintah Raja Brooke. Sida endang udah besedia deka betempuh enggau bala Raja. Sida pan bamuk ngena duku nyabur, sangkuh enggau senyata bukai mega. Lebuh ti betempuh nya, bala Minggat mayuh amat bakal, tang nadai mati. Bala Janting mati seiku aja.

Ba taun 1886, Minggat sekali agi nguluka bala perintah ngalahka Ngumbang “Berauh Langit” ari Mepi enggau Bantin Ijau Layang ari Ulu Ai ti angkat baru ngelaban perintah ba Tinting Kedang. Udah ti alah di Bukit Kedang nya baru Bantin seduai Ngumbang besetuju bebaik enggau Iban menua ili di Lubuk Antu enggau di Kapit dalam taun 1888.

NGINGA TAJAU KE SABAH

Lebih kurang dalam taun 1886, Penghulu Minggat Apai Runai nurun belayar ke Sabah deka ngiga tajau. Sida ke enggau iya nya Sauh, Dampa, Gundi ari Ulu Kerian enggau Manang Nyara, apai Manang Gara ari Nanga Telik, dalam Kerian enggau Nyanggau anak Mail anak menyadi Minggat empu. Datai di Putatan, Sabah, Minggat nyual seigi guchi ti dibeli iya ari Melayu Melawi ngagai Menteri Babu tuai bansa Dusun di Putatan. Bepukuka rega guchi nya Minggat meli enam igi tajau. Sauh meli empat igi tajau. Sida ti bukai mega meli tajau ti ulih tangkup diri. Meda Minggat bulih amat tajau di Sabah, nya ti ngasuh bala nembiak iya ransing agi deka bejalai pegi ke Sabah deka ngiga reta tengkira.

Lebuh maya Garan “Lembang Batu” begawai antu dalam taun 1880, berantu entua iya Linggir “Mali Lebu”. Maya nya Minggat diasuh Garan ngirup ai jalung kena masa Linggir “Mali Lebu”, laban seduai sama bela bujang berani.

BELAYAR KE SUMATERA

Dalam taun 1890, Minggat nurun nguluka nembiak iya belayar ke Sumatera. Iya mai sida ari Awik, Kerian, Melupa enggau Sebelak. Iya mai duit kira-kira seribu ringgit. Kenu ku jaku ke puku bejalai mih nya. Mata duit seribu ringgit maya nya, besai. Kanda enda  RM100,000 diatu?

Sebedau nurun Minggat, madah dulu tunga pejalai iya ngagai Raja Brooke di Sarawak (Kuching). Raja enda tentu ngasuh Minggat pegi jauh agi laban meda iya udah tuai. Taja pia, Minggat madahka diri mesti bejalai pegi laban iya deka ngiga guchi ti mesai buah terung Iban. Ninga munyi nya Raja enda ga nagang iya agi. Minggat disempulang anak lelaki iya ti benama Munan enggau anak menyadi iya Nyanggau anak Mail. Sida belayar ngena kapal ari Sarawak (Kuching) ke Singapura ngena kapal S.S. Normandy dalam taun 1890. Ari Singapura sida pan bekejang ke Sumatera lalu sangkai di Panai. Datai di Panai Minggat pan nyuaka surat ti diberi Raja Sarawak nya ngagai Raja di menua nya. Maya ti mansang ngagai istana Raja di menua nya, Minggat endang ngena  ngepan ti diberi Raja Charles Brooke. Iya mega diiring nembiak iya ngena payung sutera kuning. Nya mih ngayanka iya endang peturun Raja ngagai tuai ti megai  menua nya.

MINGGAT PEDIS PERUT LALU MATI

Udah ti madahka pejalai diri ngagai Raja di menua nya, Minggat enggau bala pan bejalai di sebelah-belah pasar di menua nya sambil bebelika reta tengkira ti dideka ati diri empu. Mayuh amat tajau ti manah-manah dibeli sida, nyengkaum dua tiga igi tajau bangka. Lebuh sida benung bedagang, enda mukai-mukai Minggat pedis perut lalu ngujungka iya mati. Pemati Minggat tu meruan dikeingatka orang ke tuai-tuai dalam leka main Iban. Minggat apai Runai parai di Panai, Seberai tiban Nanga Saan.

Udah Minggat mati di Panai, Munan mai bala iya  bekereja enda lama semak nengeri Jambi tang petunggal iya Nyanggau enggai lama di Sumatera. Iya keran mai sida nikal baru ke Singapura lalu ngerumban kapal ti deka belayar ke Sabah. Munan ngasika jaku Nyanggau. Udah dua tiga hari sida di Singapura, Munan pan mai bala iya pulai ke  Sarawak. Semua sida ti bejalai pegi nya bulih magang reta tengkira. Datai di menua diri Munan pan mai sida semenua ngarapuh apai iya Minggat ti mati di Punai, Sumatera nitihka adat Iban.

Minggat apai Runai seiku ari tuai Iban ti besai ati, sereta jauh peragam runding. Iya ukai semina ngembuan pemerani tang iya mega bisi amai pengelandik ngatur sereta gempung nembiak iya. Iya mega orang ti kering ati deka ngiga reta pengaya ambika bisi ditinggalka iya ba anak uchu, ichit wit iya. Sekeda peturun Minggat diatu agi bisi diau di Kemidan ari ulu Nanga Mitas di Awik, Kerian di menua Saratok.

MUNAN ANAK MINGGAT NYADI ADUN

Endang amai ga mimpi iya. Bala tiris pantis peturun Minggat endang orang ti tampak rita, jelai nama, endang ditemu orang ti bisi pengelurus enggau pengelandik ngatur pengawa. Anak tuai iya Munan keterubah Iban ti diberi pangkat “Penghulu Dalam” di Sibu. Munan mega dipilih perintah Raja Brooke nyadi Kaban Kunsil Nengeri (ADUN) ngarika bansa Iban nyentuk ke iya mati dalam taun 1914. Menyadi Munan ti benama Antau mega dichirika perintah nyadi penghulu di Sebelak. Rantai nyadi penghulu di Pulau Kertau, di menua Sibu.

(Betampung ba Tusun Ke-12  minggu nyin ila)

Nya mih asal penatai bujang berani Iban nyentuk ke jeman Raja Brooke. Bansa Melayu   Sarawak enggau Iban enda kala bemunsuh ari kelia nyentuk ke diatu. Jeman kelia menya, di Batang Lupar, Saribas, Batang Rajang Iban semina bemunsuh enggau bansa Seru, Baketan, Beliun enggau Orang Ulu; nya pan tegal bansa Dayak ti ukai ‘Ibanic group’ nya mungkal  nanjar bansa Iban maya sida bepindah ngiga menua baru endur bumai betaun. Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whtssp tu: 013 8325146

Oleh  Harry Usup Umbar

See author's posts


Calon wanita PRU15 ditahan, miliki dan guna senjata tanpa lesen

KUALA LUMPUR: Polis menahan seorang calon Pilihan Raya Umum Ke-15 (PRU15) bagi membantu siasatan berhubung kes penggunaan senjata api tanpa lesen serta kebenaran, yang videonya dimuat naik di media sosial.

Timbalan Ketua Polis Daerah Petaling Jaya, Superintendan Ku Mashariman Ku Mahmood, berkata wanita berusia 28 tahun itu ditahan bersama seorang lelaki berusia 41 tahun di Petaling Jaya, Selangor, kira-kira jam 10.20 malam kelmarin.

Difahamkan, wanita itu bertanding di Parlimen di Wilayah Persekutuan, manakala lelaki itu adalah pengawal peribadinya.

Ku Mashariman berkata, tangkapan itu dibuat selepas pihaknya menerima laporan pada jam 6.53 petang semalam, berhubung kejadian seorang warga tempatan memuat naik klip melakukan latihan menembak tanpa kebenaran di Lapang Sasar Kelab Menembak Selangor di media sosial.

Katanya, video itu dimuat naik oleh wanita itu di dua platform media sosial miliknya iaitu TikTok dan Instagram.

“Polis turut merampas sepucuk pistol jenis Glock 19, satu kelopak peluru jenis Glock, 12 butir peluru hidup, kad Persatuan Menembak Selangor dan telefon bimbit bagi membantu siasatan,” katanya dalam kenyataan, hari ini.

Ku Mashariman berkata, kedua-dua individu itu ditahan reman empat hari sehingga 11 Disember ini bagi membantu siasatan mengikut Seksyen 8(A), 8(B) dan 41 Akta Senjata 1960 serta Seksyen 233 Akta Komunikasi dan Multimedia 1998. – BERNAMA

See author's posts


Kontrak atau jawatan tetap: 79 pegawai perubatan perlu mohon

SIBU: 79 pegawai perubatan di seluruh Malaysia yang diberi kontrak 6 bulan kini boleh memohon untuk melanjutkan kontrak atau ke jawatan tetap, kata Pengerusi Biro Pendidikan Parti Rakyat Bersatu Sarawak (SUPP), Datuk Ding Kuong Hiing.

Ding berkata, perincian mengenai mekanisme untuk permohonan lanjutan kontrak tersebut akan dikeluarkan oleh Kementerian Kesihatan Malaysia (KKM) pada masa akan datang.

“Perkara itu adalah salah satu perjanjian yang dicapai menerusi perjumpaan antara Persatuan Perubatan Malaysia (MMA) dengan KKM di Kuala Lumpur pada 2 Julai lalu.

“MMA diyakinkan oleh KKM bahawa penyelesaian sedang dibuat dengan cadangan MMA sedang dipertimbangkan.

“Kontrak lanjutan ini hanya ditujukan untuk pegawai perubatan yang berusaha untuk menjadi doktor pakar dan mereka akan terikat dengan KKM,” katanya.

Beliau berkata demikian pada sidang media di Pusat Khidmat SUPP Cawangan Dudong di Jalan Lanang di sini, semalam.

Turut hadir, Pengerusi SUPP Dudong, Wong Ching Yong, ahli MMA Cawangan Sibu, Dr. Wong Chya Wei, Ketua Pemuda SUPP Dudong, Benjamin Tian dan Setiausaha Politik Ketua Menteri, Teng Ung Woo.

Bagaimanpun, kata Ding, Biro Pendidikan SUPP sangat kecewa karena tidak mendengar berita mengenai permintaan berhubung keutamaan yang harus diberikan untuk menempatkan pegawai perubatan dari Sarawak dan Sabah ke hospital di negeri asalnya.

“Biro Pendidikan SUPP dengan ini menggesa semua Ahli Parlimen dari Sabah dan Sarawak untuk terus memperjuangkan permintaan yang munasabah ini selaras dengan ‘Borneonisation’ yang ditetapkan di bawah Perjanjian Malaysia 1963 (MA63),” katanya.

Menurutnya lagi, Biro Pendidikan SUPP bagi pihak ibu bapa pegawai perubatan yang diberi kontrak 6 bulan, juga telah menyampaikan surat rayuan umum kepada Perdana Menteri dan 222 anggota Parlimen.

Katanya, permintaan utama yang dinyatakan dalam surat rayuan tersebut adalah seperti menawarkan jawatan tetap atau 10 tahun kontrak kepada 79 pegawai perubatan tersebut.

“Kita juga memohon supaya menaikkan gaji sedia ada untuk pegawai perubatan kontrak dari skala UD41 kepada UD43.

“Meminta KKM untuk melibatkan pegawai perubatan dalam kontrak yang berhasrat mengikuti program pakar atau kursus pascasiswazah dengan kontrak jangka panjang atau biasiswa program sarjana yang akan menjadikan mereka sebagai pakar perubatan,” katanya.

See author's posts


OJA sasar 1,400 penyertaan ‘I Run for St Joseph’s’ 7 Oktober depan

KUCHING:  Larian Ora Et Labora edisi keenam bertemakan ‘I Run for St Joseph’s’ pada 7 Oktober depan setakat ini menarik lebih 1,200 penyertaan.

The Old Josephians’ Association (OJA) Kuching selaku penganjur menyasarkan lebih 1,400 penyertaan pada tahun ini.

Larian dianjurkan bermula dari SMK St. Joseph seawal 6.00 pagi, seperti yang pernah diadakan sebelum ini.

Presiden OJA, Dato Sri Dr Sim Kui Hian berkata, larian tersebut diadakan bagi mengumpul semula  kesemua bekas pelajar sekolah tersebut juga dianggap platform berkongsi pengalaman untuk melihat bersama pelbagai perkhidmatan yang boleh disalurkan bagi membantu pembangunan sekolah berkenaan.

“Ramai yang telah menyokong acara larian itu pada edisi lepas dan ia sangat berjaya. Larian Ora Et Labora dimulakan semula tahun lepas, selepas kelonggaran kawalan pencegahan Covid-19.

“Ia menarik lebih 1,200 penyertaan tahun ini dan menyasarkan lebih 1,400 pelari akan menyertai kami.

“Kami bercadang untuk adakan pameran makanan untuk mengumpul dana bagi menyokong keterlibatan pelajar menerusi aktiviti kokurikulum sekolah terutamanya yang sedang bergiat dalam mengendalikan asas perniagaan di peringkat sekolah.

“Pada masa sama, pameran seumpama itu juga pasti akan memeriahkan lagi suasana pengajuran larian.

“Dengan keterlibatan kesemua pelajar sebagai satu pasukan gabungan ketiga-tiga sekolah terlibat, diharap dapat membentuk  jaringan yang kukuh dan lebih erat pada masa akan datang,” katanya.

Dr Sim yang juga Timbalan Premier Sarawak telah  melancarkan Ora Et Labora 2023 PADA mesyuarat jawatankuasa OJA blok baharu di SMK St Joseph’s bersama Ahli Jawatankuasa OJA, malam tadi.

Menurut beliau, OJA telah menganjurkan pelbagai aktiviti seumpama itu bagi menyatukan semula pelajar masa kini dan masa lalu tiga sekolah berkenaan.

Dr Sim yang juga Menteri Kesihatan Awam, Perumahan dan Kerajaan Tempatan turut mengumumkan beberapa siri program sedang dalam perancangan.

Antaranya ialah ‘Sukan Kembali Ke Sekolah’ iaitu acara untuk pelajar sekarang dan alumni sempena Hari Josephian pada 6 Oktober kelak.

OJA juga akan terus menganjurkan ceramah kerjaya dan kepimpinan oleh penceramah alumni sekolah untuk memotivasi, memberi inspirasi dan mendedahkan golongan muda Josephians kepada pelbagai bidang profesion seperti perubatan, kejuruteraan, undang-undang, perakaunan dan lain-lain pada awal Ogos nanti.

Mengulas lanjut mengenai larian itu, Dr Sim berkata, ia dibahagikan kepada 1.4km (berjalan) untuk keluarga dan kanak-kanak, 5km (fun run) dan 10km (berlumba).

Kesemua peserta yang menamatkan larian akan menerima pingat penamat dan 10 penamat terbaik bagi kategori perlumbaan 10km akan menerima hadiah wang tunai tambahan.

Yuran pendaftaran setiap seorang ialah RM50 untuk 1.4km (berjalan) dan 5km (fun run) dan RM60 untuk 10km (berlumba).  Setiap penyertaan berdaftar bakal mendapat sehelai baju-T dan sehelai bib larian bersempena larian tersebut.

Borang penyertaan boleh didapati di Revolution Run Borneo – Green Heights atau pendaftaran dalam talian boleh dibuat melalui www.malaysiarunner.com .

Untuk sebarang pertanyaan lanjut mengenai Ora Et Labora Run 2023, orang ramai dialu-alukan untuk menghubungi pejabat Revolution Run Borneo di talian 082-459397.

Oleh NUR AIN OTSMAN

See author's posts


Nyungkak pekara pelajar rayat

SIBU: Pengudah nyadi pengari rayat di Sitak Kunsil Negeri (DUN) Nangka kenyau  2011 ke udah, Dr. Annuar Rapaee udah bendar nyungkak tikas pengidup rayat nengah pelajar.

Genap kali datai ba pengerami begulai enggau rayat, iya suah tatukka pemesai guna pelajar ungkup nembiak ketegal iya arap sesiku mensia ulih ngubah pengidup iya enggau sida sebilik nengah pelajar.

Atas pelasar nya, iya megai portfolio Menteri Muda Pelajar, Sains enggau Pemansik Teknologi udah bejalaika mayuh bengkah  inisiatif ungkup nembiak sekula di sitak DUN Nangka enggau agih ke besai ari Perintah Sarawak.

Sebengkah inisiatif ke pemadu mujur nya bejalaika program tuisyen pechuma iya nya Program Klinik Kecemerlangan SPM (KLIK_SPM) ke meri penguntung ngagai 2,132 nembiak ke ngambi SPM kenyau ari program itu berengkah dalam taun 2014.

Program tu diatur Gerempung Graduan Bumiputera Sibu (PGBS) nengah kerejasama Opis Pelajar Pelilih Sibu enggau Pusat Servis DUN Nangka.

Program nya dipejalaika olih bala pengajar ke lati dalam mata pelajar kritikal baka Jaku English, Fizik, Kimia, Matematik, Matematik Tambahan enggau Sains.

Kelimpah nya, Dr Annuar Rapa’ee mega numbuhka pusat tuisyen kena ngisi guna nembiak sekula di rumah panjai dalam sitak iya.

Ku iya, nya sebagi ari danji pengawa bepilih ke digaga sebedau tu enggau genap palan nya diisi dua tauka tiga buah rumah panjai lalu tuisyen ditawarka nya enda bebayar.

Maya timpuh pandemik Covid-19, Dr. Annuar mega nyendiaka tuisyen enda bebayar ngagai 318 nembiak Taun 4, 5 enggau 6 nya sekula-sekula primari di DUN Nangka.

See author's posts


Pastikan projek ECRL disambung semula

KUCHING: Projek East Coast Rail Link (ECRL) perlu mengambil kira pertumbuhan ekonomi negara serta manfaatnya kepada industri dan masyarakat.

Duta Khas kepada Perdana Menteri ke Republik Rakyat China Dato’ Seri Tiong King Sing berharap Kementerian Pengangkutan akan melakukan penyesuaian dengan berhati-hati untuk memastikan projek ini dapat disambung semula seperti yang dijadualkan dan tidak ada perubahan yang akan menghentikan kemajuannya.

“Saya bertemu dengan Menteri Pengangkutan Datuk Seri Ir Dr Wee Ka Siong semalam dan kami membincangkan secara terperinci mengenai projek.

“Ketika pertemuan itu, saya menekankan bahawa berdasarkan maklum balas orang ramai dan cabaran yang terdapat dalam laluan ECRL yang disemak semula, penyelidikan dan perbincangan mengenai isu ini mesti mengambil kira pertumbuhan ekonomi negara serta manfaatnya kepada industri dan masyarakat,” katanya dalam satu kenyataan di laman facebook miliknya, semalam.

Tambahnya, walaupun ECRL telah dimulakan semula, sayangnya telah berulang kali digunakan sebagai ‘bola sepak’ politik pada masa lalu.

“Saya harap projek ini dapat berjalan lancar untuk mewujudkan pembangunan komersial, logistik, perdagangan dan pelancongan sepanjang perjalanannya.

“Kejayaan projek ini secara substansial akan menyumbang kepada keseluruhan pembangunan ekonomi dan sosial negara kita dan membuka permulaan baharu bagi hubungan Malaysia-China,” ujarnya.

Beliau turut yakin, Kementerian Pengangkutan akan terus mengkaji perkara tersebut secara terperinci untuk mengoptimumkan laluan untuk pembangunan jangka panjang negara.

“Menterinya (Datuk Seri Ir Dr Wee Ka Siong) turut memberi jaminan bahawa dia akan memantau infrastruktur lalu lintas dengan teliti dan menyelesaikan cabaran dan masalah semasa yang dihadapi oleh ECRL.

“Saya yakin bahawa ECRL akan memainkan peranan penting dalam ‘Belt and Road Initiative’ dan menjadi enjin pertumbuhan ekonomi tempatan kita dan menyatukan kita lebih banyak ke dalam rangkaian perdagangan global sekali gus membawa peluang perniagaan baru,” katanya.

Oleh Nur Ain Otsman

See author's posts


Taufik Hidayat perantara kes rasuah

JAKARTA: Juara dunia badminton tahun 2005 Indonesia, Taufik Hidayat mengaku menjadi perantara dalam kes rasuah membabitkan bekas Menteri Sukan dan Belia negara itu, Imam Nahrawi yang pernah berkhidmat dari 2014 hingga 2019.

Memetik laporan AFP, bintang badminton yang pernah meraih pingat emas pada Olimpik 2004 di Athens itu membuat pengakuan berkenaan ketika memberikan keterangan di mahkamah di sini pada Rabu.

Dalam keterangannya, beliau yang juga merangkul kejuaraan terbuka Indonesia sebanyak enam kali turut mengaku membantu menyampaikan Rp1bilion (RM290,000) kepada pembantu peribadi menteri itu, Miftahul Ulum pada Januari 2018.

“Saya diminta untuk membantu menerusi panggilan telefon. Saya setuju, namun saya tidak memberitahu kepada Pak Imam bahawa saya sudah memberi wang tersebut kepada Ulum,” kata Taufik di mahkamah.

Imam dituduh oleh Pendakwa Raya Pesuruhjaya Pembasmian Rasuah (KPK) Indonesia atas kesalahan menerima wang rasuah bernilai Rp11.5 bilion (RM3 juta) serta pemberian dalam bentuk lain bernilai Rp8.6 bilion (RM2.5 juta) daripada pegawai pelbagai kementerian dan Majlis Sukan Indonesia (KONI).

Menurut dakwaan KPK, wang rasuah tersebut adalah daripada Tommy Suhartanto iaitu Pengarah Perancangan dan Bajet Satlak Prima, sebuah program sukan atlet elit yang dibubarkan pada 2018.

Tommy didakwa meminta seorang pegawai Satlak Prima, Edward Taufan Pandjaitan untuk menyediakan wang tersebut.

Edward kemudian memberi wang tersebut kepada Pembantu Pengarah Kewangan Satlak Prima, Reiki Mamesah yang kemudiannya memberi wang itu kepada Taufik yang merangkul jawatan Timbalan Pengerusi program itu pada 2016 hingga 2017.

Wang yang diserahkan kepada Miftahul di rumah Taufik di Jakarta Selatan itu dipercayai bagi mempercepatkan proses kelulusan dan pengeluaran wang peruntukan dari kementerian terbabit.

See author's posts


UiTM Sarawak perkenal program Pengurusan Mutawwif

KOTA SAMARAHAN: Universiti Teknologi MARA (UiTM) Sarawak memperkenalkan program pengajian Diploma Kemahiran Pengurusan Mutawwif Umrah dan Ziarah iaitu yang pertama seumpamanya diperkenalkan di negara ini.

Menteri Kementerian Pelancongan, Kesenian, Kebudayaan, Belia dan Sukan Datuk Abdul Karim Rahman Hamzah berkata, program diploma tersebut adalah yang pertama diwujudkan di Malaysia bagi mengiktiraf kerjaya mutawwif di peringkat pendidikan negara.

“Modul yang dihasilkan adalah fokus kepada kualiti dan keperluan khusus dari industri umrah dan pelancongan Islam di Malaysia serta berdasarkan standard pekerjaan yang diiktiraf dengan penekanan kepada komponen praktikal dan pendedahan kepada latihan dalaman industri.

“Antaranya aspek pelancongan, pemasaran, pengurusan perniagaan dan pembangunan sahsiah diri,” katanya.

Beliau berkata demikian pada Majlis Menandatangani Memorandum Persefahaman (MoU) antara UiTM Cawangan Sarawak dan Professional Mutawwif Development Sdn Bhd bertempat di Kampus Samarahan 2, UiTM Cawangan Sarawak, di sini, semalam.

Menurut Abdul Karim, Professional Mutawwif Development berperanan penuh sebagai pelaksana program ini yang akan didaftarkan di bawah salah satu program Technical and Vocational Education and Training (TVET) UiTM Cawangan Sarawak.

“Saya percaya dengan penyediaan yang mantap sebegini mampu melahirkan seorang individu menjadi seorang mutawwif professional yang mampu membimbing jemaah serta pelancong ke serta dunia berdasarkan panduan pelancongan Islam.“Kita berharap agar satu hari nanti graduan yang lahir dari program ini akan direbut oleh banyak agensi pelancongan tidak hanya di Malaysia malah seluruh dunia.

“Usaha ini bagi mendokong saranan kerajaan dalam memperkasakan program TVET dengan harapan program ini akan menjadi salah satu pilihan utama pelajar semasa memohon untuk melanjutkan pengajian di peringkat lebih tinggi nanti,” katanya lagi.

Turut hadir, Rektor UiTM Cawangan Sarawak Prof Dato Dr Jamil Hamali, Pengarah Urusan Professional Mutawwif Development Ustaz Abd. Halim Ikhsan, Penolong Pengarah Jabatan Pembangunan Kemahiran (JPK) Wilayah Sarawak Rosyudah Tahir dan Timbalan Pengerusi Jawatankuasa Perhubungan ANGKASA Negeri Sarawak Majerji Li.

Oleh Zarina Abdullah

See author's posts


Cherpan: Pemati Adat

TUSUN KEEMPAT

ANANG telah diatu laban penyakit covid, pengidup amat-amat balat bebali. Laban ti enda tau begulu bebala mayuh, pengawa rabat enda ulih diatur baka menya. Diatu mayuh pangan diri ninggal enda disah lalu enda digulu. Mindah balat disekat enggaika penyakit nya berampit.  Gawai balat bendar tebunsa laban sekat tu. Ni bansa gawai ti enda rami, ti enda digulu bala mayuh.? Ama iya nadai digulu orang mayuh, nya ukai gawai.

Siti da bansa pengawa raban bansa Iban ti balat bendar tanggul laban sekat ketegal covid, iya nya pengerami baka melah pinang tauka gawai tikah. Nya mega nadai ulih dikereja. Semua bansa pengerami nadai ulih dikereja. Tu ti ngujungka mayuh adat mati. Covid tu munuh adat.

Lebuh adat mati, mayuh chara idup bukai pan nitih mati. Pengawa kaban belayan begusung pangan diri enda ulih dikereja agi. Orang enda ulih ngabas apai indai ke sakit tauka datai lebuh maya sida ninggalka dunya. Diri serumah nyau baka ke enda diau di rumah panjai. Enti kelia enti pangan lama udah enda datai nemuai, orang begelumu ngulu penatai iya. Orang berandau sampai jauh malam. Jang ingat maya iya agi biak menya, enti iya datai ke rumah panjai, bala nembiak, tuai besai begelumu ba ruai iya. Lebuh ke bisi mai utai, pemakai nya disadung lalu makai begulai. Diatu, jauh ke ulih makai begulai, bejaku, betanya, besapa dih nyau nadai. Ruai rumah panjai nyau nadai diguna baka kelia agi. Ari nya gamal bala ke diau di rumah panjai nyau baka ke enda beserakup. Kaul enggau pangan diri nyau beserekang. Baka ke kejika pangan diri.

NYABUNG NADAI DIKEREJA

Kelimpah ari pengawa begelumu di rumah panjai ti enda ulih diatur agi nya pengawa dikena ngelantangka ati baka main bul enggau main bukai pan  nyau tanggul. Pengawa ke dikerinduka mayuh orang baka nyabung pan nadai dikereja. Pengabis iya pengawa ti pemadu manah baka beduruk maya pengawa umai  sekalika nya nugal tauka ngetau tau nyadika chara penyakit nya berampit. Pengawa nemuai ngagai menua bukai pan nyau enda ulih agi dikereja. Tu balat ngerugika menua.

Siti pekara ti balat ngerusak kelebih agi nembiak nya sekula enggau palan pelajar tinggi ke nyau tutup. Sekula ke tutup nya ngasuh nembiak sekula enggai nyadi enda belajar ngena chara ngena internet. Tu ukai pekara ke mudah laban bedau semua endur bisi kena bungkur line internet. Nambahka semua penanggul tu, pengidup merinsa laban mayuh orang lenyau pengawa.

Puas ke duduk dugau-dugau nadai orang enggau berandau, Jang nyau tinduk duduk. Iya balat nesalka pengawa ti dikarapka pengidup nyamai lebuh taun 2020 ti lama dipelandikka orang ngelama tu. Lebuh 2020 datai, nemu nya mai pemerinsa enda jena-jena. Mayuh adat nyau mati. Penyakit Covid-19 ti ngasuh orang idup ngena chara baru enda mesti iya pengidup nyamai. Enti enda diintu manah-manah pengidup chara baru tu tau ngemunaska adat raban bansa. Enti nya nyadi, abis mih rambai jaku bejalai betungkatka adat, tinduk bepanggalka pengingat. Tu deka mai pengerugi besai ngagai orang rebak baru lalu tau ngeruntuhka bansa enggau menua.

Penatai Jang seduai bini iya ngagai rumah panjai sekali tu baka ke ngagai langkau umai. Asai ke datai nyadi temuai ba rumah diri.  Penyakit covid tu amat-amat mai pemati ngagai adat raban bansa ti selama tu dikegaga enggau dipebasa. Sayau mih lanting kitai bansa.

AMBIS…

Oleh JANTAN UMBAT

See author's posts


Pencemaran farmaseutikal ancam kesihatan dunia

SUNGAI Nairobi di Kenya – antara laluan air di dunia yang paling tercemar oleh farmaseutikal. • Foto AFP

LONDON: Pencemaran sungai-sungai dunia dengan ubat-ubatan dan produk farmaseutikal menimbulkan “ancaman kepada kesihatan alam sekitar dan global”, menurut satu laporan.

Paracetamol, nikotin, kafein dan ubat epilepsi dan diabetes dikesan secara meluas dalam kajian Universiti York yang berskala global.

Sungai di Pakistan, Bolivia dan Ethiopia adalah antara yang paling tercemar manakala sungai-sungai di Iceland, Norway dan hutan hujan Amazon adalah yang terbaik.

Kesan kebanyakan sebatian farmaseutikal yang paling biasa di sungai masih tidak diketahui.

Tetapi sudah pun diketahui bahawa kontraseptif yang digunakan oleh manusia terlarut boleh memberi kesan kepada perkembangan dan pembiakan ikan dan para saintis bimbang kehadiran antibiotik yang meningkat di sungai boleh mengehadkan keberkesanannya sebagai ubat.

Kajian itu membabitkan lebih daripada 1,000 ujian di lokasi di lebih 100 negara.

Secara keseluruhan, lebih daripada satu per empat daripada 258 sungai yang dijadikan sampel mempunyai apa yang dikenali sebagai “bahan farmaseutikal aktif” pada tahap yang dianggap tidak selamat untuk organisma akuatik.

“Biasanya, apa yang berlaku ialah, kita mengambil bahan kimia ini, ia mempunyai beberapa kesan yang diingini kepada kita dan kemudian ia berada dalam badan kita.

“Apa yang kita tahu sekarang ialah loji rawatan air sisa yang paling moden pun tidak mampu sepenuhnya merendahkan sebatian ini sebelum ia berakhir di sungai atau tasik,” kata Dr John Wilkinson, yang mengetuai penyelidikan itu.

Dua farmaseutikal yang paling kerap dikesan ialah carbamazepine, yang digunakan untuk merawat epilepsi dan sakit saraf dan metformin, digunakan untuk merawat diabetes.

Kepekatan tinggi juga didapati daripada apa yang dipanggil “bahan guna gaya hidup” seperti kafein (kopi) dan nikotin (rokok) serta parasetamol penahan sakit.

Di Afrika, artemisinin, yang digunakan dalam ubat anti-malaria, juga ditemui dalam kepekatan tinggi.

“Kita boleh katakan (kesan kehadiran farmaseutikal sedemikian di sungai) mungkin negatif tetapi anda perlu melakukan ujian individu dengan setiap satu dan terdapat sedikit kajian,” Dr Veronica Edmonds-Brown, ahli ekologi akuatik dari Universiti Hertfordshire United Kingdom.

Laporan itu mengatakan peningkatan kehadiran antibiotik di sungai juga boleh membawa kepada perkembangan halangan bakteria, merosakkan keberkesanan ubat-ubatan dan akhirnya menimbulkan “ancaman global kepada kesihatan alam sekitar dan global”.

Lokasi yang paling tercemar adalah sebahagian besarnya di negara berpendapatan rendah hingga sederhana dan di kawasan yang terdapat pembuangan kumbahan, pengurusan air sisa yang lemah dan pembuatan farmaseutikal. – AFP

See author's posts


Kiosk ceriakan suasana tebingan sungai

DALAT: Keberadaan kiosk khas peniagaan di `waterfront’  atau tebingan sungai dipercayai dapat menceriakan lagi suasana.

Cadangan itu datang daripada Menteri Kebajikan, Kesejahteraan Komuniti, Wanita, Keluarga Dan Pembangunan Kanak-Kanak, Dato’ Sri Fatimah Abdullah, setelah mendapati bahawa waterfront bukan hanya sebagai tempat beriadah tetapi untuk berniaga kecil-kecilan oleh penduduk tempatan.

Justeru, beliau membuat permintaan khusus kepada Perbadanan Pembangunan Ekonomi Sarawak(PPES) untuk membekalkan kiosk kepada kampung yang mempunyai waterfront di daerah ini.

“Saya sebenarnya tertarik dengan kiosk yang telah ditempatkan di Kampung Nangka Sibu baru-baru ini, ia sangat istimewa dan lengkap dengan tempat untuk menyambung elektrik. Saya tak tahu pihak mana yang menyedia atau menghasilkannya.

“Jadi saya di sini, dengan secara terbuka memohon kepada PPES untuk menyediakannya untuk kegunaan di kampung di sini, terutama yang sudah ada waterfront,” katanya lagi.

Idea itu, katanya, adalah kerana peniaga makanan dan minuman di waterfront Kampung Brunei di sini telah mulai mendapat perhatianpenduduk tempatan dan malah dari luar kawasan terutama pada waktu malam.

“Saya syorkan ini kepada PPES kerana mereka sememangnya terkenal dengan pemberi bantuan kepada usahawan tempatan dari segi peralatan dan sebagainya.

“Jika cadangan itu diterima oleh mereka, ia juga boleh dijadikan untuk memperomosikan PPES itu sendiri dengan nama perbadanan ditempelkan pada kiosk tersebut.

“Terpampanglah nama PPES selagi kiosk itu masih boleh digunakan, dan tergantung pada bahan binaan yang diguna pakai untuk membuatkan kiosk,” katanya lagi.

Sekarang kampung di Dalat yang sudah mempunyai waterfront ialah Kampung Brunei, Kampung Tanam, Kampung Kut Muara, dan semestinya ibu segala waterfront di daerah ini iaitu Waterfront Pekan Dalat, manakala beberapa buah lagi di kampung akan menyusul.

“Malah bukan di waterfront sahaja, kiosk yang special ini juga boleh ditempatkan di Pekan Sabtu, atau tempat tumpuan ramai,” katanya lagi.

Oleh Henry B Siyu

See author's posts


Unit KPower peroleh projek loji solar fotovolta

KUALA LUMPUR: KPower Engineering Sdn Bhd (KPEng), anak syarikat milik penuh KPower menerima surat tawaran daripada Fabulous Sunview Sdn Bhd (FSSB) untuk cadangan loji solar fotovolta (PV) 50 Megawatt di Malaysia.

Syarikat pembinaan itu yang terlibat terutamanya dalam aktiviti tenaga mampan dan utiliti berkata, jumlah kontrak keseluruhan projek tersebut bernilai RM104.97 juta.

Ia berkata projek itu adalah bagi menjalankan dan melaksanakan pemerolehan bagi peralatan dan bahan-bahan, penyediaan kerja-kerja logistik, kerja-kerja pengujian dan penyelenggaraan peralatan bagi loji PV tersebut.

“KPEng bersetuju untuk memudahkan FSSB dalam mendapatkan pengeluaran sekuriti prestasi melalui jaminan bank (bon prestasi) sebanyak RM13.63 juta.

“KPEng akan menyiapkan semua kerja-kerja tersebut supaya ia selesai mengikut tarikh yang dijadualkan iaitu tidak lewat daripada 28 Februari 2023,” katanya dalam makluman kepada Bursa Malaysia hari ini.

Syarikat itu berkata penganugerahan projek itu dijangka menyumbang secara positif kepada aset bersih, pendapatan disatukan dan pendapatan sesaham syarikat bagi tahun kewangan berakhir 30 Jun 2022 hingga 30 Jun 2023. – Bernama

See author's posts


Elak jadi alat penyebar fitnah

SPAOH: Pemimpin masyarakat tidak boleh membiarkan diri mereka dijadikan alat oleh pembangkang untuk menabur fitnah perpecahan, ketidakpercayaan terhadap kerajaan dan menyebarkan pembohongan di kalangan rakyat, kata Timbalan Ketua Menteri Datuk Amar Douglas Uggah.

Tegasnya, pemimpin masyarakat adalah mata dan telinga Kerajaan Negeri dan tugas utama mereka adalah untuk menyatu padukan rakyat dan membawa ke arus perdana pembangunan.

“Oleh itu, apa sahaja masalah yang dihadapi rakyat, anda haruslah menyampaikan kepada kerajaan melalui wakil rakyat.

“Marilah kita bersama-sama dan berbincang untuk mencari jalan penyelesaian yang baik kerana Kerajaan Gabungan Parti Sarawak (GPS) sentiasa bersama rakyat dan anda semua,” katanya.

Uggah yang juga Ahli Dewan Undangan Negeri (ADUN) Bukit Saban berkata demikian ketika melancarkan Program Kepolisan Komuniti untuk pemimpin Jawatankuasa Keselamatan dan Kemajuan Kampung (JKKK) di sini, kelmarin.

Katanya, pemimpin masyarakat yang terdiri daripada Temenggong hingga ke Pemanca, Penghulu, Tuai Rumah, Ketua Kampung atau Ahli Majlis adalah sebahagian daripada jentera kerajaan.

“Apa yang mengganggu adalah terdapat seorang atau dua yang menganggap media sosial sebagai platform penyelesaian.‘Dan yang paling teruk, isu-isu yang disiarkan hanyalah tuduhan atau pembohongan mengenai kerajaan yang mana berita palsu ini dapat menimbulkan kegelisahan dan keprihatinan dalam kalangan mereka yang lebih mudah tertipu,” tegasnya sambil menyifatkan tindakan itu sangat tidak wajar dilakukannya sebagai pemimpin akar umbi.

Sementara itu Uggah, yang juga merupakan Menteri Pemodenan Pertanian, Tanah Adat dan Pembangunan Wilayah menyeru semua pemimpin masyarakat mempelajari mengenai program dan rancangan pembangunan kerajaan terutama dalam bidang pertanian moden.

Pada majlis itu Uggah turut menyerahkan pampasan tanah berjumlah RM501,749.40 kepada 12 peserta yang tanahnya telah diambil untuk pembinaan Bebuling STOLport di sini.

Turut hadir, Setiausaha Politik kepada Ketua Menteri Dr Richard Rapu, Residen Betong Friday Belik dan Penguasa Tanah dan Survei Betong Anthing Aboi.

Oleh Zarina Abdullah

See author's posts


Banjir: Proses pengundian di Baram berjalan lancar

KUCHING: Proses pengundian bagi Pilihan Raya Umum ke-15 (PRU15) di kawasan dilanda banjir di Parlimen Baram berjalan mengikut jadual walaupun beberapa pusat mengundi terpaksa dipindahkan selepas dinaiki air.

Pesuruhjaya Polis Sarawak Datuk Mohamad Azman Ahmad Sapri berkata Ketua Polis Daerah Marudi DSP Mohd Ruslan Mat Kib yang bertanggungjawab untuk kawasan Baram melaporkan, polis berkolaborasi dengan pihak Suruhanjaya Pilihan Raya (SPR) bagi memastikan proses pengundian PRU15 di bahagian itu berjalan lancar.

“Sehingga kini saya tidak menerima sebarang (laporan) permasalahan (namun), kita akan sentiasa kemas kini (perkembangan terkini). Nanti petang kita akan keluarkan (kenyataan) selepas proses pengundian tutup (selesai),” katanya kepada media semasa meninjau proses pengundian di Sekolah Kebangsaan Merpati Jepang di sini hari ini.

Sementara itu, Ketua Pemuda Parti Demokratik Progresif (PDP) David Yeo yang berada di kawasan Long Lama ketika dihubungi turut mengesahkan proses pengundian di kawasan berkenaan sedang berjalan seperti biasa.

Parlimen Baram menyaksikan pertandingan antara penyandang Datuk Anyi Ngau yang mewakili GPS, Roland Engan daripada Pakatan Harapan dan Wilfred Entika Rebai iaitu calon Bebas.

Sementara itu, Mohamad Azman berkata polis telah mengeluarkan 3,108 permit sepanjang tempoh kempen PRU15, yang berakhir sebelum tengah malam tadi.

“Sebanyak 72 laporan polis dan 25 kertas siasatan telah dibuka dengan lapan tangkapan dibuat atas pelbagai kesalahan pilihan raya dan tangkapan ini tidak melibatkan mana-mana calon,” katanya.

— BERNAMA

See author's posts


Kerajaan, PH setuju pindaan perkara 10 Perlembagaan Persekutuan

PERDANA Menteri Datuk Seri Ismail Sabri Yaakob (kanan) pada Mesyuarat Khas Penggal Kelima Majlis ParlimenKe-14 di Bangunan Parlimen semalam. Turut kelihatan Menteri Kanan Perdagangan Antarabangsa dan IndustriDatuk Seri Mohamed Azmin Ali (kiri). • Foto BERNAMA

KUALA LUMPUR: Kerajaan dan Pakatan Harapan (PH) mempersetujui tiga perkara berhubung pindaan Perkara 10 Perlembagaan Persekutuan termasuk memperhalusi berkaitan tafsiran bagi larangan ahli Dewan Rakyat bertukar parti.

Menteri di Jabatan Perdana Menteri (Parlimen dan Undang-Undang) Datuk Seri Dr Wan Junaidi Tuanku Jaafar berkata, perkara itu dipersetujui pada mesyuarat yang dipengerusikan Perdana Menteri Datuk Seri Ismail Sabri Yaakob pagi semalam.

Beliau berkata, mesyuarat juga bersetuju dengan cadangan memansuhkan Perkara 48 (6) Perlembagaan Persekutuan, termasuk mana-mana pindaan lain kepada Perlembagaan Persekutuan yang dianggap perlu.

Perkara 48 (6) menyatakan seseorang yang melepaskan keahliannya di Dewan Rakyat hendaklah, bagi tempoh lima tahun bermula dari tarikh pelepasan keahliannya berkuat kuasa, hilang kelayakan untuk menjadi ahli Dewan Rakyat.

“Ketiga adalah menggubal satu rang undang-undang khusus berkaitan larangan ahli Dewan Rakyat bertukar parti dan perkara ini akan dikemuka untuk dibincang dan dipertimbangkan dalam Jawatankuasa Pilihan Khas yang dilantik oleh dewan ini,” katanya ketika membentangkan Rang Undang-Undang Perlembagaan (Pindaan) (No. 3) 2022 di Dewan Rakyat semalam.

Rang undang-undang bagi meminda Perkara 10 Perlembagaan Persekutuan itu bertujuan memasukkan fasal baharu 3A selepas Fasal 3 bagi sekatan-sekatan ke atas hak untuk membentuk persatuan yang diberikan oleh perenggan (c) Fasal (1) yang berhubungan dengan keahlian dalam parti politik ahli Dewan Rakyat dan ahli Dewan Undangan Negeri boleh juga dikenakan oleh undang-undang persekutuan.

Wan Junaidi berkata, pindaan itu turut memberi punca kuasa bagi membolehkan suatu akta khusus berhubung larangan ahli Dewan Rakyat bertukar parti, digubal dan diluluskan di Parlimen.

“Selain itu, rang undang-undang ini juga mampu menghentikan tindakan mana-mana pihak yang dipilih dan dilantik melalui proses pilihan raya sah daripada bertukar parti tanpa sebab kukuh atau alasan munasabah sekali gus memastikan kestabilan politik negara untuk suatu jangka masa panjang,” katanya.

Wan Junaidi berkata, Ahad lalu kerajaan telah bersetuju supaya jawatankuasa pilihan khas bi-partisan ditubuhkan bagi penggubalan akta baharu berkaitan larangan ahli Dewan Rakyat bertukar parti.

Beliau berkata, jawatankuasa yang membabitkan keahlian semua pihak berkepentingan termasuk pakar akademik, wakil parti pembangkang dan kerajaan itu bagi meneliti dan menentukan dasar serta peruntukan terbaik untuk akta itu. – Bernama

See author's posts


Hotel emas pertama Hanoi untuk dijual

HANOI: Hotel Dolce by Wyndham Hanoi Golden Lake dilelong pada harga bermula AS$250 juta.

Pemilik hotel berkenaan, Nguyen Huu Duong mengesahkan penjualan itu dengan akhbar tempatan, lapor Agensi Berita Vietnam (VNA).

Duong mendakwa hartanah itu dijual ekoran syarikatnya kekurangan pembiayaan untuk pampasan dan faedah pekerja.

Pada masa ini, terdapat kira-kira sepuluh pelabur berminat dan menawarkan AS$250 juta, kata Duong kepada cafef.vn.

Bagaimanapun, beliau menjangkakan harganya melonjak lebih tinggi susulan nilai komersial hotel berkenaan.

Dolce by Wyndham Hanoi Golden Lake ialah hotel bersalut emas pertama di Hanoi dan dirasmikan pada Julai 2020 dengan pelaburan berjumlah AS$100 juta.

Hampir semua reka bentuk luaran dan perabot dalaman hotel itu disaluti emas 24k.

Hotel 24 tingkat itu mempunyai 360 bilik dan menawarkan penginapan sehingga AS$1,000 semalaman.

– Bernama

See author's posts


Kaedah hidroponik lestarikan alam sekitar

Berkebun atau bercucuk tanam di rumah mampu menghilangkan tekanan dan rasa bosan. Tidak hairanlah ramai tertarik menjadikannya satu hobi, lebih-lebih lagi ketika pandemik.

Antara kaedah tanaman popular kini termasuklah hidroponik. Ia semakin digemari masyarakat kerana melaluinya, mereka mampu berkebun tanpa menggunakan tanah.

Utusan Sarawak baru-baru ini berkesempatan menemu bual Ketua Pegawai Kewangan Transformation of Organic Cultivation Local Agriculture Network (TOCLAN) Shukri Mortadza, tentang pertanian hidroponik, satu kaedah penanaman tanpa tanah  dan hanya menggunakan larutan mineral di dalam air.

“Sejak 2017, kami telah memulakan program kesedaran tentang penggunaan media tanaman yang betul dan selamat untuk hidroponik.  Selain penggunaan cocopeat, media utama yang kami gunakan adalah Cultilene Mineral Wool di mana kami merupakan main pengedar media tersebut untuk Malaysia dan Brunei. Media ini telah digunapakai sejak lebih 40 tahun lalu di Eropah.”

Menurut beliau, boleh dikatakan hampir semua tanaman boleh ditanam menggunakkan kaedah hidroponik ini terutama yang berakar lembut dan serabut, merangkumi sayuran berdaun (leafy vege), sayuran berbuah (fruity vege), herba dan tumbuhan hiasan.   Ia juga bergantung kepada jenis sistem hidroponik yang digunapakai dan  ada beberapa media yang  selamat digunakan.

Ramai tidak tahu tanaman mampu hidup dengan subur tanpa menggunakan tanah dan sebenarnya tanah adalah media berkembang yang kurang efisien kerana tanaman akan menggunakan banyak tenaga pertumbuhan akar untuk mencari air dan nutrien.

“Sistem hidroponik ini boleh diguna pakai oleh petani atau boleh digunakan oleh semua. Ia juga sesuai untuk semua, termasuk petani komersial mahupun bertani secara hobi.  Ia juga sesuai utk pelbagai peringkat umur dari enam hingga 80 tahun,” kata beliau.

Ketika ditanya mengenai hasil dari penggunaan sistem hidroponik ini beliau berkata, ia bergantung kepada jenis sistem yang digunapakai dan jenis tumbuhan yang ditanam.

“Sekiranya sayur berdaun (18-30 hari), manakala sayur berbuah (40-70 hari).  Asas kepada sistem hidroponik adalah cahaya, ruang pertumbuhan, media pertumbuhan, sumber air dan solusi nutrien,” kata beliau.

Mengulas lanjut, hidroponik telah berada di Malaysia sejak tahun 80an. Seiring dengan masa, pelbagai sistem dan teknik hidroponik juga turut berkembang.

Justeru kata beliau, TOCLAN bukan sahaja merupakan pelopor dalam tanaman hidroponik tanah rendah secara komersia,  bahkan merupakan Kebun Komersil Hidroponik Internet Of Things (IOT) yang pertama di Malaysia dengan Proof Of Concept (POC) daripada Malaysia Digital Economy Development Corporation (MDEC).

“IOT merupakan trend masa kini berkonsepkan hubungan diantara peralatan, mesin, sensor dan peranti serta pengumpulan dan perpindahan data melalui rangkaian internet.

“Selain aplikasinya dalam Smart Home, Smart City dan lain-lain, Smart Agriculture juga tidak ketinggalan. Dengan ada IOT ini dapat meningkatkan produktiviti dan kualiti pertanian sambil mengekalkan kemampuan dan kelestarian rantaian nilai.”

Tambah beliau, pihaknya mengamalkan konsep pasaran terbuka. Setakat ini, para penjual burger, restoran dan juga pasar raya serta individu merupakan pelanggan  utama mereka

Masyarakat perlu menceburi tanaman hidroponik kerana ia bukan saja menghasilkan sayuran lebih segar dan menyihatkan, malah membantu melestarikan alam sekitar.

Oleh AZREEN KERIA

See author's posts


100,0000 hektar hutan simpan boleh dipulihkan

SANDAKAN:  Terdapat lebih 100,000 hektar hutan simpan di Sabah dikategori sebagai hutan terosot yang masih boleh dipulihkan dengan penanaman semula pokok bagi mengembalikan semula fungsinya sebagai platform ekosistem alam semulajadi negeri ini.

Ketua Konservator Hutan, Jabatan Perhutanan Sabah Frederick Kugan (gambar) berkata, setakat ini kira-kira 60,000 daripada lebih 100,000 hektar hutan terosot itu telah dipulihkan dengan penanaman semula pokok, dan pada tahun ini disasarkan 5,000 hektar hutan simpan Sabah dipulihkan dengan cara sama.

“Kejadian hutan terosot ini berpunca daripada bencana kebakaran atau aktiviti yang dilaksanakan tidak mapan sehingga menyebabkan kawasan hutan berkenaan tidak lagi berupaya untuk pulih secara semulajadi,” katanya, kepada Bernama.

Bagaimanapun katanya, penanaman semula pokok melibatkan kos yang besar dan oleh sebab itu Jabatan Perhutanan Sabah menggembleng usaha bersama-sama pihak berkaitan termasuk sektor swasta serta badan bukan kerajaan untuk melaksanakannya.

Beliau berkata, pihaknya mengalu-alukan inisiatif semua pihak menanam pokok dalam usaha mencapai sasaran kempen 40 juta penanaman pokok di Sabah dalam tempoh lima tahun sehingga 2025 dengan purata menanam lapan juta pokok, setiap tahun.

Frederick berkata, kempen penanaman pokok itu bertujuan meningkatkan kesedaran semua pihak mengenai pentingnya kawasan liputan hutan untuk menambah baik ekosistem dan biodiversiti negara.

“Saya turut menggalakkan penduduk di negeri ini untuk menanam pokok dan boleh merekodkan aktiviti itu melalui mendaftar masuk menerusi aplikasi mudah alih Penghijauan Malaysia atau laman web www.100jutapokok.gov.my yang dibangunkan Kementerian Tenaga dan Sumber Asli,” katanya.

Menurutnya, aplikasi mudah alih itu boleh dimuat naik melalui platform GooglePlay, AppStore dan AppGallery.

— Bernama

See author's posts


Pesawat Lion Air Indonesia rempuh jambatan berlepas

JAKARTA: Sebuah pesawat yang dikendalikan oleh syarikat penerbangan tambang murah Indonesia Lion Air merempuh sebuah jambatan menaiki teksi sebelum berlepas di sebuah lapangan terbang di wilayah Papua hari ini, kata syarikat penerbangan itu.

Tiada siapa yang cedera dalam kejadian di Lapangan Terbang Antarabangsa Mopah di daerah Merauke, kata jurucakap Lion Air, Danang Prihantoro.

“Berdasarkan pemerhatian kami, sayap itu bersentuhan dengan jambatan jet lapangan terbang,” kata Prihantoro.

Pesawat itu, yang menuju ke ibu kota wilayah Jayapura dengan 129 orang di dalamnya kembali ke apron dan penumpang diberi pilihan untuk berpindah ke pesawat lain atau menerima bayaran balik, katanya, lapor Agensi Akhbar Jerman (dpa).

Indonesia, negara kepulauan terbesar di dunia, mempunyai rekod keselamatan penerbangan berkotak-kotak, dengan empat kemalangan besar dalam dekad yang lalu.

Pada Oktober 2018, sebuah pesawat Lion Air, Boeing 737 MAX terhempas ke Laut Jawa, mengorbankan kesemua 189 orang di dalamnya.

Sistem keselamatan pesawat yang rosak dipersalahkan atas nahas itu, serta 737 Max yang lain di Ethiopia yang mengorbankan 157 orang pada Mac 2019. – Bernama.

See author's posts


Penyudah tumpul punca seri

PENGENDALI Sarawak United FC, E. Elavarasan akui ketumpulan jentera serangan menggagalkan hasrat pasukannya untuk meraih tiga mata ke atas Terengganu II (TFC II) pada aksi Liga Perdana di Stadium Hang Jebat, Melaka malam kelmarin.

Jurulatih berusia 56 tahun itu berkata, mereka banyak mencipta peluang baik untuk menjaringkan gol namun disia-siakan dan terpaksa akur dengan keputusan seri 0-0.

Terengganu II katanya, dilihat bermain degan baik bagi mengekang asakan dan strategi Sarawak United dalam perlawanan malam itu.

“Saya rasa kedua-dua pasukan pasti tidak gembira dengan keputusan ini. Kalau kita lihat keseluruhan perlawanan, kedua-dua pasukan pun merasakan dapat menjaringkan gol,” kata Elavarasan selepas perlawanan itu.

Elavarasan turut memuji permainan Terengganu II yang diakuinya nampak lebih kemas pada babak pertama, sekali gus menyukarkan pasukan bimbingannya memecah masuk untuk menyerang.

“Perbezaannya adalah dalam babak pertama Terengganu II nampak lebih kemas, fahaman antara pemain mereka bagus, dan kita hendak memecah masuk ke kawasan Terengganu susah.

“Pada babak kedua, apabila kita melakukan pertukaran, kita berjaya menyeimbangkan perlawanan, dan kita mula bermain dengan lebih baik. Cuma penyudah kita tumpul,” ujarnya.

Dalam pada itu, Sarawak United FC dan TFC II melebarkan rekod tanpa kalah masing-masing selepas seri 0-0 pada aksi Liga Perdana di Stadium Hang Jebat, Melaka malam itu.

Diberi tentangan sengit pelawat yang mengintai ruang untuk mengejutkan tuan rumah, namun usaha mereka gagal mencalar rekod kemenangan skuad dari Bumi Kenyalang itu.

Malah tiga percubaan TFC II pada minit ke-21, m-31 dan m-32 menerusi Muhammad Nur Azfar Fikri, Engku Muhammad Nur Syakir dan Muhammad Shafik Ismail namun berjaya diselamatkan penjaga gol Mohd Sarbinee Allawee selain terkena tiang gol Sarawak United.

Malah pelawat menguasai penghujung babak pertama menerusi gerakan menarik barisan tengah mereka sehingga membuka ruang buat Syakir melakukan rembatan pada minit ke-39 namun diselamatkan Sarbinee.

Peluang terbaik anak buah E Elavarasan hadir pada minit ke-10 namun percubaan Uche Agba dan Norshahrul Idlan Talaha pada minit ke-45 gagal menewaskan penjaga gol TFC II, Mohd Suhaimi Husin.

Babak kedua memperlihatkan aksi lebih agresif buat Sarawak United untuk memburu jaringan, namun percubaan kencang Tommy Mawat Bada pada minit ke-60 berjaya ditepis Mohd Suhaimi.

Selebihnya, usaha kedua-dua pasukan tidak membuahkan hasil walaupun memiliki beberapa peluang terhidang namun gagal dimanfaatkan dengan jaringan.

Keputusan terbabit menyaksikan Sarawak United unggul tanpa tewas menerusi empat perlawanan dengan mengumpul 10 mata, sementara lawan juga yang belum kecundang meraih 7 mata daripada lima perlawanan.

Oleh ADI SAFARMAN

See author's posts


Varian Delta mengganas di Jakarta

JAKARTA: Badan Penelitian dan Perkembangan Kementerian Kesihatan Indonesia merekodkan sebanyak 617 kes jangkitan Covid-19 akibat penularan varian Delta di Jakarta.

Jumlah itu meningkat secara mendadak dengan 302 kes dicatatkan pada 16 Ogos lalu sebelum meningkat 617 kes kelmarin.

Lapor AFP, peningkatan itu bersamaan 100.4 peratus atau dua kali ganda dalam tempoh lima hari.

Kesemua kes tersebut dikesan berdasarkan ujian Whole Genome Sequence (WGS) yang dijalankan terhadap 1,286 spesimen yang diperoleh di bandar ini.

Jakarta menjadi antara wilayah yang paling banyak melakukan ujian WGS berbanding 33 wilayah lain.

Biarpun kes jangkitan varian Delta meningkat di Jakarta, jumlah keseluruhan kes di bandar raya ini masih merekodkan penurunan.

Jika sebelum ini kes harian kumulatif direkodkan sebanyak 8,942 dalam tempoh seminggu dari 9 hingga 15 Ogos, kini kes menurun kepada 5,490 dari 16 hingga 22 Ogos.

Kes kematian akibat virus maut itu juga menurun dari 252 kepada 151 dalam tempoh seminggu.-AFP

See author's posts


Bantuan asas mula diedarkan di Sarikei

SARIKEI: Bantuan berupa makanan asas telah mula diedarkan kepada
penduduk-penduduk di kawasan yang
terjejas berikutan lanjutan Perintah Kawalan Pergerakan (PKP).

Bantuan dari Ahli Parlimen P206 Tanjung Manis, Ir. Yusuf Abd Wahab dan Ahli
Dewan Undangan Negeri (ADUN) N.41 Kuala Rajang tersebut kini sedang diedarkan
kepada penduduk oleh jentera Pemuda PBB N.41 Kuala Rajang.

Ketua Pemuda PBB N.41 Kuala Rajang, Mohd Tazullah Khan berkata, bantuan
tersebut diedarkan secara berperingkat di kampung sekitar daerah Tanjung Manis.

“Selain itu, kami juga mengedarkan bantuan ini kepada penduduk di
beberapa buah rumah panjang termasuk Stalun dan Sebayang.

“Bantuan ini akan disalurkan dari semasa ke semasa. Ia bertujuan untuk
meringankan sedikit sebanyak bebanan yang ditanggung oleh penduduk dikawasan
terjejas” katanya.

Beliau berkata demikian ketika dihubungi Utusan Sarawak, semalam.

Ujarnya, beliau juga ingin berterima kasih kepada seluruh jentera PBB yang
bertungkus lumus membantu mengedarkan bantuan tersebut kepada penduduk-penduduk
dikaqasan-kawasan yang terjejas.

“Bantuan ini membuktikan Kerajaan Gabungan Parti Sarawak (GPS) begitu
prihatin dengan masalah yang dihadapi oleh rakyat.

“Kerajaan tidak pernah mengabaikan rakyat terutama ketika negara
dilanda musibah seperti apa yang berlaku kepada negara kita pada masa
ini,” ujarnya.

Tambahnya, bantuan yang dihulurkan oleh kerajaan adalah kepada semua
lapisan masyarakat tanpa mengira sempadan politik, agama dan kaum.

See author's posts